SAVEZ ZA SRBIJU: ŠIRI SE ZAJEDNIČKI FRONT - Glas Šumadije\nNaslovna > Politika > SAVEZ ZA SRBIJU: ŠIRI SE ZAJEDNIČKI FRONT\nSavezu za Srbiju pristupilo je sedam političkih organizacija što, kako navode u Savezu, potvrđuje širenje zajedničkog opozicionog fronta, saopšteno je na današnjoj konferenciji za novinare.\nPredsedavajući Saveza za Srbiju i predsednik Narodne stranke Vuk Jeremić i zvanično je danas u ime SzS poželeo dobrodošlicu Udruženju „Čuvari Starog grada“, Zelenoj ekološkoj partiji „Zeleni“, Demokratskoj zajednici vojvođanskih Mađara, Vojvođanskom klubu socijalista, Srpskoj monarhističkoj stranci „Srpska sloga“, Udruženju sindikata penzionisanih vojnih lica Srbije i Samostalnom sindikatu poštanskih radnika.\nZima našeg nezadovoljstva ulazi u novu fazu u kojoj je sve širi front onih koji su nezadovoljni i očekujem da će se u narednom periodu ovaj front još više širit“, ocenio je Jeremić.\nPredsednik Demokratske zajednice vojvođanskih Mađara Aron Čonka istakao je da je Savez za Srbiju prepoznat kao autentičan i jak opozicioni front, krovna organizacija koja okuplja opoziciju.\nUkoliko želimo da pobedimo režim, naše političke razlike moramo da ostavimo postrani, nađemo ono što nam je zajedničko i udružimo se u jednu kolonu, rekao je Čonka i dodao da je program SzS od 30 tačaka “zdrava polazna osnova za opoziciono delovanje, ali i za period posle smene režima”.\nUpitan da li će Savez za Srbiju preuzeti organizaciju protesta širom Srbije, Jeremić je rekao da je taj blok na neki način inicirao protestna okupljanja u Kruševcu posle pokušaja ubistva Borka Stefanovića, kao i da će nastaviti da ih snažno podržava. On je dodao i da je stav Saveza za Srbiju da u Srbiji trenutno “nema uslova” za održavanje slobodnih i fer izbora, jer su, kako je rekao, institucije zarobljene a mediji nisu slobodni.\nNarodna stranka se zalaže i za bojkot parlamenta jer u fingiranju rada državnih institucija ne treba učestvovati. Važno je da u vezi sa tom odlukom budemo jedinstveni, nećemo dozvoliti podele iako će režim pokušati da ih izazove, kazao je lider Narodne stranke i dodao da jedna od temeljnih tačaka narednih protesta treba da bude stav opozicije da neće više učestvovati u “predstavama koje režim organizuje, poput izbora”.\nKomentarišući stav o bojkotu izbora, predsednik Demokratske stranke Zoran Lutovac kazao je da bojkot sam po sebi nije cilj, već da su cilj slobodni i pošteni izbori, a da do bojkota treba da dođe ako nije moguće izboriti se za poštene izborne uslove.\nTagovi: Aron Čonka Borko Stefanović Savez za Srbiju Vuk Jeremić Zoran Lutovac\nSNS: KAFANSKE PRIČE O SMENI RADOMIRA NIKOLIĆA


Superboul ove godine slavi 50. rodjendan dok je posao reklamnog oglašavanja tokom najvećeg sportskog događaja u Americi skuplji nego ikada.\nAko ijedan sportski događaj u Americi zaokuplja pažnju rekordnog broja navijača, to je definitivno Superboul – okršaj dva najbolja tima u američkom fudbalu. Najgledaniji sportski događaj godine u Americi je vreme kada najbogatije kompanije plaćaju ogromne svote da emituju svoje spotove na malom ekranu. U stvari, TV reklame za vreme Superbouloa vremenom su postale jedna od najpopularnijih karakteristika tog dogadjaja.\nSuperboul ove godine slavi 50. rodjendan dok je posao reklamnog oglašavanja tokom najvećeg sportskog događaja u Americi skuplji nego ikada. Reklama od 30 sekundi može da košta neverovatnih 5 miliona dolara. Medjutim, s obzirom da Super Boul gleda više od 114 miliona ljudi, oglašivači su spremni da plate i najvišu cenu.\n“Ima malo prilika gde oglašivači mogu da dodju do toliko ljudi na jednom istom mestu a Superboul je to mesto. Prošle godine je imao rekordnih 114 miliona gledalaca. U današnje vreme, nema bolje prilike od toga”, kađe Tomi Kejs, glavni urednik "Adweek".\nCilj je da ljudi razgovaraju o reklamama, kao što su prošle godine godine pričali i spotu u kojem nastaje dirljivo prijateljstvo izmedju konja i umiljatog šteneta.\n“Još je rano, možda ćemo tek da vidimo spot koji je postao hit na internet. Međutim, ove godine predviđam da će sve biti ublaženo, delom zato što pažnju odvraća predizobrna kampanja a i zato što svi izgleda izbegavaju rizičnije reklame”, navodi Lisa Grenetstajn, takođe iz Adweek-a.\nU skladu sa novim trendom, oglašivači su skloniji da se otarase neukusnih, vulgarnih spotova i sve se više koncentrišu na ozbiljne teme. Kompanija Kolgejt, koja je prvi put kupila termin tokom Superboula, poziva ljude da prestanu da rasipaju vodu.\n“Badvajzer reklama je još jedna sa ozbiljnim tonom, i mada Helen Miren to radi na pomalo nestašan način da bi bilo interesantno -poruka ostaje ozbiljna”, ističe Lisa.\nDok mnoge kompanije izbace svoje reklame na internet pre velikog sportskog događa kako bi unapred izazvale što veći publicitet na društvenim mrežama,\ndrugi oglašivači, kao što su Koka-Kola Krajsler, podižu temperaturu time što\nsvoje spotove drže u tajnosti sve do Super Boula…


Ekskluzivno saznajemo: Grmuša bez raspisivanja konkursa iz Akvane prešao u Vodovod\nIako se gradonačelnik Banjaluke Draško Stanivuković javno zaklinjao u transparentnost i konkurse, načela pravde za koja se zalagao samo tako krši. Nova uprava Vodovoda na čelu sa direktorom Predragom Dudukovićem nastavila je sa praksom zapošljavanja bez raspisivanja javnog oglasa. Kako naš portal saznaje, Dragoljub Grmuša po struci tehničar drumskog saobraćaja, a po zanimanju fitnes trener odnedavno je novi radnik Vodovoda.\nNovi zaposlenik Vodovoda bio je uporan. Ranije je na društvenim mrežama često kačio fotografije sa treninga sa Stanivukovićem, na kojima sparinguju i dižu tegove, ali i fotografije iz predizborne kampanje i sa zajedničkih druženja.\nNjegovo druženje sa gradonačelnikom Banjaluke Draškom Stanivukovića vodi ga do prvog radnog mjesta u JP Akvana i to bez konkursa. Tehničar drumskog saobraćaja SSS u Akvani je započeo radni odnos prošle godine u junu kao sezonski radnik na poslovima obezbjeđenja da bi napredovao i dobio novo zaposlenje u ’’Vodovodu’’.\nJasno je da je Stanivuković svog aktivistu sada unaprijedio i da gradonačelnik kako se to kaže u našem narodu do podne priča jednu, a od podne drugu priču.\nPodsjećamo, od septembra prošle godine, kada je imenovana nova uprava, javno predstavljena kao ekspertska, Vodovod nije raspisao niti jedan javni konkurs, a primljeno je mnogo radnika. Samo u januaru primljeno je pet novih radnika, mahom aktivista PDP-a, SDS-a i SPS-a, i to: Goran Momić, Milivoj Turanjanin, Saša Marković, Sanja Petković, Saša Radan, a sada i najsvježiji radnik Dragoljub Grmuša, po struci tehničar drumskog saobraćaja SSS.


Medijska konfuzija postizbornog perioda - Evropska opservatorija za novinarstvo - EJO\nNeprofesionalno i politički obojeno izveštavanje, finansijski ugroženi javni servisi i stara politička praksa na onlajn medijima obeležili su prethodnih nekoliko meseci na domaćoj medijskoj sceni, potvrđujući da smo daleko od svetskih standarda, ali da sve više zaostajemo i za mnogim zemljama u regionu.\nRezultati najnovijeg medijskog monitoringa Fondacije Konrad Adenauer, sprovedenog u periodu od juna do oktobra ove godine u okviru projekta “Media Trends”, još jednom upozoravaju na sve izraženiji neprofesionalizam u domaćim medijima. Nepoštovanje etičkih principa jedan je od najvećih problema u štampi, a način izveštavanja o korupcionaškim aferama najilustrativnije svedoči o haotičnom stanju u novinarskoj profesiji.\nNovinarka i članica monitoring tima Tamara Skrozza kaže da je vrlo brzo nakon formiranja nove vlade u štampi počela izrazita “medijska hajka”, odnosno suđenje pre suđenja određenim funkcionerima prethodnog režima, čime se vrši svojevrsan pritisak na sudstvo i utiče na kreiranje javnog mnjenja na štetu jedne, a u korist druge osobe. “U tom smislu, nema potrebe da se ide dalje od primera bivšeg ministra Olivera Dulića. On je od početka septembra zauzimao skoro svaku naslovnu stranu jednog tabloida, vrlo brzo postao je glavna medijska tema, pa se u trenutku kada se našao i na optužnici, u javnosti više i nije postavljalo pitanje njegove krivice – posle stotina tekstova o raznim aspektima njegovog rada, bogatstva i ponašanja, proglašen je krivim”, navodi Skrozza.\nOna ukazuje i na sve problematičniju trku za “sočnim” informacijama koje dodatno urušavaju već uzdrman kredibilitet i verodostojnost medijskih sadržaja, posebno na praksu u jednom visokotiražnom dnevnom listu. “U jednom od medija čiji je vlasnik poznat, a koji se nalazi među najtiražnijim dnevnicima u zemlji, novinarima je naloženo da svakog meseca donesu „sedam ekskluziva“, tj. vesti koje bi mogle da se nađu na naslovnoj strani. Osim nepoznavanja duha novinarske profesije, menadžeri ovog lista pokazali su i priličan nemar prema kvalitetu i verodostojnosti onoga što će u budućnosti objavljivati. Jer, ukoliko ne može da pronađe određeni broj „ekskluziva“ bar jedan novinar će – pre ili kasnije – da ih izmisli”, upozorava Skroza.\nProfesor na Fakultetu političkih nauka i član monitoring tima Miroljub Radojković kaže da će jedan od najvećih izazova u predstojećem periodu biti pronalazak adekvatnog modela finansiranja javnog servisa, koji se već duže vreme nalazi u velikim problemima. Iako će država, po svemu sudeći, morati da interveniše da se javni servisi ne bi ugasili, finansiranje iz budžeta otvara osetljivo pitanje državne intervencije u medijima koja je protivrečna i zabranjena u Evropi.\n„Postoje ugovori koji državama članicama EU zabranjuju državnu pomoć kompanijama u tržišnoj privredi. Prema tom standardu, samo ako nema drugog izlaza, državna intervencija je moguća, ali kao izuzetak. Dakle, odmah treba da bude jasno da finansiranje iz budžeta nije dugoročno rešenje, mada bi kod nas mnogi voleli da se trajno prebace na državne jasle. Jer, ako država preuzme finansiranje mreža koje treba da rade kao javni servis one će potpasti pod uticaj političkih aktera koji osvoje državnu vlast. Sa takvim modelom ne može se ostati na putu integracije u EU“, objašnjava Radojković.\nNi situacija u novim medijima nije mnogo bolja. Uprkos sve intenzivnijoj upotrebi novih tehnologija u političkoj komunikaciji svuda u svetu, savremena sredstva komuniciranja još nisu zaživela na političkoj sceni naše zemlje. O tretmanu onlajn komunikacije u Srbiji najbolje svedoči podatak da čak tri četvrtine vlada evropskih zemalja ima zvaničnu stranicu vlade ili premijera na Tviteru, a da Vlada Srbije u ovom trenutku nije prisutna ni na jednoj društvenoj mreži.\nMonitoringom onlajn medija je utvrđeno i da je manje od četvrtine ministarstava u novoj Vladi aktivno na Fejsbuku, odnosno Tviteru, a još je problematičnija činjenica da se ogroman jaz između građana i političkih lidera iz stvarnog preneo i u virtuelni svet, pa čak i kada su partije i državne institucije prisutne na mreži, poruke se, gotovo po pravilu, kreću samo u jednom smeru, a društvene mreže „usijaju“ samo tokom predizborne kampanje.\nIako je bilo očekivano da se u određenoj meri smanji intenzitet aktivnosti političkih stranaka posle izbora, rezultati sprovedenog monitoringa pokazuju da su mnoge partije gotovo nestale sa društvenih mreža na kojima su se do 6. maja utrkivale po broju objava. Tako na Tviteru čak pet partija nakon formiranja nove Vlade ima pad koji se kreće u rasponu od 87 do čak 99 odsto u odnosu na period pre izbora (SPS 99%, URS 97%, DSS 96%, LDP 91%, DS 87%), dok je nešto manji pad zabeležen na Fejsbuku (DSS 87%, SPS 86%, LDP 74%, DS 68%, URS 51%). SNS je jedina stranka koja je zabeležila pad manji od 50 odsto na obe društvene mreže (29 odsto na Fejsbuku, odnosno 37 odsto na Tviteru).\nNišta bolja situacija nije zabeležena ni u slučaju stranačkih funkcionera,\nkoji su takođe drastično smanjili broj objava posle izbora (između 59 i 100 odsto na Fejsbuku, odnosno između 12 i 98 odsto na Tviteru), što ukazuje da je jedini cilj prisustva na društvenim mrežama bio da se obezbedi glas više na izborima, a ne da se ostvari dvosmerna komunikacija sa građanima, i da se na taj način motivišu na participaciju u političkom životu.\nDa ogroman uticaj društvenih mreža na razvoj demokratije i građanskog društva nije karakterističan samo za razvijene zemlje Zapada na najbolji način svedoči primer poverenika za informacije od javnog značaja Rodoljuba Šabića. U periodu od 27. jula do 27. septembra poverenik je objavio 160 tvitova, a čak 65 puta je odgovarao drugim korisnicima na pitanja iz sopstvene nadležnosti, pa ne čudi što ga na Tviteru prati više od 5.500 korisnika, što je, poređenja radi, jednako broju pratilaca svih ministarstava prisutnih na ovoj društvenoj mreži zajedno. Problem je, međutim, što malobrojni pozitivni primeri ni izbliza ne mogu da poprave vrlo negativnu sliku o celokupnoj političkoj komunikaciji na mreži, ali bar predstavljaju dokaz da je potencijal novih medija moguće iskoristiti i u našoj zemlji.\nKompletni izveštaji monitoringa onlajn medija, štampe i televizije dostupni su na sajtu Medija centra: Media Trends: jun – oktobar 2012.\nTags:finansiranje javnih servisa, Fondacija Konrad Adenauer, Media Trends, medijska hajka, medijski monitoring, Miroljub Radojković, politička komunikacija na mreži, politički obojeno izveštavanje, Tamara Skrozza\n» Etika i kvalitet, Novinarstvo » Medijska konfuzija postizbornog perioda


SportDC - Fudbal - Muškarci - 2018-2019 - Lige petice - Španija: LaLiga - Vesti\nNedelja, 17.01.2021 19:38\n01.06.2019 13:51 AntenaM\n29.05.2019 05:17 Agencija\nU sklopu velike akcije španske policije uhapšeno nekoliko osoba za koje se smatra da su bile dio kriminalne organizacije koja se bavila namještanjem utakmica u Primeri i Segundi. Među spornim mečevima, koji su pod lupom državnih organa Španije nalazi se i utakmica između Valjadolida i Valensija (0:2). "Slijepi miševi" su pobjedom na ovom meču izbili na četvrtu poziciju, a gosti su...\n04.05.2019 09:43 AntenaM\n04.05.2019 09:30 AnetnaM\n28.04.2019 07:14 Antena M\nFudbaleri Barselone odbranili su titulu u LaLigi i po 26. put u svojoj istoriji postali prvak Španije. Barselona je do odlučujućih bodova došla u 35. kolu šampionata, pobjedom nad Levanteom od 1:0 na domaćem terenu. Strijelac jedinog gola bio je vjerovatno najbolji igrač u istoriji fudbala Lionel Mesi, u 62. minutu. Mesijev gol, 34. u ligi (13 asistencija),...\n09.04.2019 04:49 Administrator DC\nSanti u suzama\nSanti Kasorla, igrač koji se vratio na teren nakon više od deset operacija i pauze od skoro dvije godine, fudbalski heroj, mogao bi da bude tragičar sezone. Bivši as Arsenala promašio je sinoć penal za Viljareal u 89. minutu duela sa Betisom i njegov tim je izgubio 2:1. "Žuta podmornica" je ostala u zoni ispadanja Primere, nalazi...\n09.04.2019 04:42 b92\nTrener fudbalera Barselone Ernesto Valverde rekao je da će njegova ekipa u četvrtfinalnoj utakmici protiv Mančester junajteda pokušati da ostvari prvu pobjedu. Barselona će u srijedu od 21 čas igrati na Old Trafordu protiv Mančester junajteda, prvu četvrtfinalnu utakmicu Lige šampiona. Katalonski klub dominira u Španiji,piše b 92, osvojio je sedam titula u...\n18.03.2019 05:36 vijsti-online.com/Foto:Fejsbuk


Niške Vesti 7. oktobra 2016.\nU kasarni Knjaz Mihailo u Nišu obeležen je dan treće brigade Kopnene vojske Republike Srbije. Svečanosti su prisustvovali predstavnici grada, eparhije niške, policije, bivši radnici i predstavnici Vojnih udruženja u Nišu. Ove godine nije bilo vojnog defilea, jer se veliki broj pripadnika te brigade i opreme nalazi na srpsko-bugarskoj i granici sa Makedonijom koje se obezbeđuju od velikog broja migranata koji dolaze iz ratom zahvaćenih područja.\nSedmog oktobra 1912. godine posle izvršene smotre i polaganjem svečane zakletve uz pukovsku muziku, Drugi pešadijski puk „Knjaz Mihailo prvog poziva“ izvršio je marš od Prokuplja do Srpsko-turske granice kod Preševa i poveo narodno oslobodilačke ratove Srbije od 1912. do 1918. godine. Taj datum uzima se za dan Treće brigade Kopnene Vojske koja je nastavljač tradicije čuvenog Gvozdenog puka.\n„Gvozdeni puk je vojevao na bojnom polju Kumanova, Kozjaka, Bitolja protiv turaka, Bregalnice, Crvene Reke, Kajmakčalana protiv bugara, zatim Kremenice, Loznice, Niša i Beograda protiv Austrijanaca i Nemaca. U burnim vremenima se do slobode dolazilo oružjem i oduzetim životima koja za srpski narod predstavlja najveću svetinju“, rekao je brigadni general Mile Jelić, komandant Teće brigade Kopnene Vojske Republike Srbije.\nKomandant Kopnene vojske general potpukovnik Milosav Simović rekao je da je Vojsci Srbije potrebna bolja oprema, više ljudi, a osposobljenost je nešto na čemu će se raditi i dalje i biti pravi naslednik Drugog pešadijskog puka “Knjaza Mihaila“ – Gvozednog puka.\n„Želim da u narednom periodu budete stručni kao što ste bili do sada i da sve urađene zadatke izvršite na najbolji mogući način u šta lično ne sumnjam“, naglasio je general potpukovnik Milosav Simović.\nU prethodnih godinu dana operativna sposobnost Treće brigade Kopnene vojske održavana je na zavidnom nivou sa težištem na osposobljavanju komandi jedinica. Ističe se saradnja sa 36 tenkovski bataljonom u sastavu ekipe Kopnene vojske nadmetali na Međunarodnom takmičenju tenkovski biatlon 2016. u Rusiji.\nGvozdeni puk kasarna Knjaz Mihailo kopnena vojska treća brigada vojni defile\nVulin u kasarni „Knjaz Mihailo“: Obuka pasa ima veliki potencijal za razvoj\nDeda Vujadin, čuvar srpske tradicije i sećanja na Solunce


Posle Bušove objave početka izgradnje novog antiraketnog sistema\nZa odbrambeni štit će u dve godine biti izdvojeno 17,5 milijardi dolara\nVAŠINGTON (Tanjug, Beta-AFP) - Pentagon će na razvoj i razmeštanje ključnih elemenata raketnog odbrambenog štita, čije je postavljanje prekjuče i zvanično najavio američki predsednik Džordž Buš, u naredne dve godine potrošiti 17,5 milijardi dolara, saopšteno je u Vašingtonu.\nPrema tom programu, SAD planiraju da do 2004. instaliraju šest sistema za presretanje raketa u vojnoj bazi Fort Grili na Aljasci, s tim što će do 2005. biti dodato 10 takvih raketa. Još četiri ovakve rakete biće postavljene u vazdušnoj bazi Vandenberg u Kaliforniji. U skladu sa planom još 20 raketa tipa "standard" biće postavljeno na vojnim brodovima na moru. Ti brodovi će biti opremljeni protivvazdušnim sistemom "idžis".\nRusija je sa žaljenjem dočekala odluku SAD da počnu izgradnju nacionalnog antiraketnog sistema odbrane, optužujući ih da "uvlače svoje prijatelje i partnere" u "destabilizirajuću trku u naoružavanju strateškim defanzivnim oružjem". "Moskva sa žaljenjem konstatuje sve intenzivnije pokušaje SAD da stvore navodnu globalnu antiraketnu odbranu", navodi se u saopštenju.\nNa nekoliko različitih lokacija u svetu biće instalirano više stotina raketa-presretača "pak-3", modernizovana verzija raketa "patriot". Ove rakete namenjene su za odbranu oružanih snaga od napada krstarećim i balističkim raketama srednjeg i malog dometa. Ovi koraci predstavljaju ključne elemente prve etape razvoja nacionalnog protivraketnog sistema.\nPentagon takođe planira modernizaciju radarskih stanica za rano upozoravanje na severu Engleske i na ostrvu Grenland. SAD su tražile saglasnost Velike Britanije i za modernizaciju radarskog sistema velikog dometa u vazdušnoj bazi Fajlingdejls, kao i od Danske za poboljšanje sličnog radarskog kompleksa u bazi Tule na severu Grenlanda.


Zahvaljujući dugogodišnjem iskustvu u proizvodnji šamotnih opeka i ostalih vatrostalnih materijala osnovali smo 1991. godine “Keramika SoKs komerc” d.o.o., preduzeće za proizvodnju šamotnih, termoizolacionih, izolacionih i ostalih vatrostalnih materijala.\nU zemlji smo poznati po visokom kvalitetu proizvoda koji u rigoroznim uslovima primene visokih temperatura i termošokova, dugo traju. Naši proizvodi najviše su plasirani na teritoriji Srbije, Crne Gore, Hrvatske, BiH i RepublikeSrpske, a indirektno izvozimo naše proizvode u Belgiju i Nemačku.\nFabrika ima proizvodne hale sa poslovnim prostorom 1200 m2, uveden industrijski prirodni gas sa MRS stanicom kapaciteta 250 Sm3/h, Pul= 12 bar i Piz = 100 mb. za peći i sušare gde se proizvode izolacione, izolaciono-vatrostalne, vatrostalne i visokovatrostalneopeke za sve vrste termičkih agregata, raznih oblika i svih željenih kvaliteta. Fabrika ima svu potrebnu opremu za navedenu proizvodnju, kao i za proizvodnju : vatrostalnih kitova i špul masa, vatrostalnih i termoizolacionih betona, vatrostalnih nabojnih polusuvih i plastičnih masa, masa za torketiranje, vatrostalnih maltera i izolacionih maltera. Novijeg datuma je proizvodnja lakih vatrostalnihopeka za temperature preko 15000C. Kapacitet fabrike je 3200 t navedenih proizvoda sa povećanjem u budućem periodu.\nLokacija fabrike je u industrijskoj zoni u Aranđelovcu. U bližoj okolini je fabrika mineralne vode”Knjaz Miloš”.


Bregu: RCC podržava sve inicijative na stvaranju jedinstvenog tržišta u regionu\nBeta 10. novembra 2019. 15:25\n„Takve inicijative treba u potpunosti da se ugledaju na modele Evropske unije, da stvore odskočnu dasku ka našoj potpunoj integraciji u Uniju. Hitno treba raditi na odlučnom uklanjanju barijera u našem regionu“, rekla je Bregu posle drugog sastanka lidera Zapadnog Balkana u okviru incijative popularno nazvane „mali Šengen“.\nBregu je kazala da je RCC u julu na Samitu Zapadnog Balkana u Poznanju predstavio ideju kretanja širom regiona s ličnim kartama i da Savet pozdravlja sve iskrene inicijative o procesima liberalizacije, bilo da se radi o transportu, trgovini, kretanju ljudi, digitalizaciji ili nekoj drugoj oblasti, saopštio je RCC.\n„Očekujemo da će ovaj proces zacrtati viziju, dati novu dinamiku i pospešiti nadogradnju i preuzimanje incijative oko novog, unapredjenog plana o Regionalnom ekonomskom prostoru i budućnosti Berlinskog procesa. Ova inicijativa ima potencijal da bude od ključnog značaja u stvaranju nove metodologije pristupanja Evropskoj uniji, s tim da u razgovore treba uključiti i sekreterijate Centralnoevropskog sporazuma o slobodnoj trgovini (CEFTA) i Transportne zajednice“, navela je Bregu.\nPredsednik Srbije Aleksandar Vučić, premijeri Severne Makedonije i Albanije, Zoran Zaev i Edi Rama, predsedavajući Saveta ministara BiH Denis Zvizdić i ministarka za ekonomiju Crne Gore Dragica Sekulić razgovarali su danas u Ohridu o inicijativama za uklanjanje barijera slobodnom kretanju roba, usluga, kapitala i ljudi u celom regionu.\nUz lidere sa Zapadnog Balkana i predstavnike RCC-a, sastanku su prisustvovali i predstavnici Evropske unije, Evropske banke za obnovu i razvoj, Svetske banke i Evropske investicione banke, navodi se u saopštenju.\nSledeći sastanak u okviru incijative „mali Šengen“ biće održan 21. decembra u Draču.\nMenjam električnu gitaru za plinsku.


Novi nagradni konkurs ''Evropski dnevnik'' - Dijalog.net\nNaslovna Politika Novi nagradni konkurs ”Evropski dnevnik”\nNovi nagradni konkurs ”Evropski dnevnik”\nBeograd, 27. decembar 2017. – Delegacija Evropske unije u Republici Srbiji poziva srednjoškolce i srednjoškolke da se prijave na novi nagradni konkurs sa kreativnim i inovativnim radovima.\nŽeleći da srednjoškolska populacija da poseban doprinos obeležavanju godine kulturnog nasleđa, Delegacija Evropske unije poziva zainteresovane mlade ljude da svoje radove pripreme u okviru specijalne teme za 2018. godinu, a to je: Gde prošlost susreće budućnost – 2018. godina evropskog kulturnog nasleđa.\nOvaj konkurs pokriva brojne teme koje su obrađene u publikaciji Evropski dnevnik.\nEvropski dnevnik ima za cilj olakšano informisanje o Evropskoj uniji (EU), njenim vrednostima i mogućnostima koje pruža mladima.\nDetaljnije informacije o konkurs možete pročitati na sajtu Delegacije EU u Republici Srbiji.\nTagsDelegacija EU u Srbijimladi\nPredhodno Konkurs za medijske priloge koji se bave temama invalidnosti\nSledeće Upravni sud odbacio tužbu BIRN-a protiv Vlade Srbije\nKonkurs za finansiranje omladinskih volonterskh projekata\nBeograd, 28. septembar 2018. – U okviru programa MLADI SU ZAKON raspisan je konkurs …\nTop Tags Evropska unija lokalna samouprava Evropska komisija Društvo OCD Vlada Republike Srbije vladavina prava evropske integracije Politika mladi Civilno društvo konkurs mediji Pravosuđe Srbija i Evropska unija


2020. godina u Galeriji Matice srpske\nGodinu započinjemo sa velikim gostovanjem u Narodnoj Galeriji Slovenije...\nGodinu započinjemo sa velikim gostovanjem u Narodnoj Galeriji Slovenije u Ljubljani sa specijalno pripremljenom izložbom Srpski modernizam 1880‒1950 iz kolekcije Galerije Matice srpske koja obuhvata 86 reprezentativnih dela. U samoj zgradi Galerije nakon zatvaranja izložbi Kračun i Punktumi, sezonu otvaramo izložbom Inspirisani Italijom, realizovanom u saradnji sa Italijanskim institutom za kulturu u Beogradu i DDOR osiguranjem na kojoj ćemo predstaviti srpske umetnike koji su stvarali pod uticajem Italije ili u Italiji, kao i dela koja oslikavaju duh italijanske kulture i umetnosti.\nTokom meseca maja premijerno predstavljamo izložbu Identitet(i) koja kroz predstave žena na delima iz nacionalnih muzeja Srbije preispituje modele reprezentacije različitih identiteta. Tokom letnjih meseci predstavićemo izložbu Matrica zasnovanu na odnosima umetničkih dela i matrica/otisaka, odnosno veza prošlosti i savremenog trenutka. Septembar će u duhu programa Evropske prestonice kulture obeležiti izložba Kaleidoskop, sastavljena iz tri segmenta – umetnik, kritičar, kolekcionar.\nU okviru Dana Galerije u oktobru biće priređena izložba Poklon-zbirka Graovac koja će predstaviti 20 slika Nikole Graovca i 24 skulpture Radmile Graovac koje su nedavno postale deo kolekcije Galerije. I konačno, na samom kraju godine predstavićemo izložbu Novosađani biraju na kojoj ćemo izložiti dela po izboru Novosađana i dati novi pogled na kolekciju Galerije Matice srpske kroz vizuru naših sugrađana.\nNakon Slovenije, tokom godine nastavićemo da predstavljamo srpsku umetnost u regionu kroz gostovanja izložbe Evropski fenomeni u kolekciji Galerije Matice srpske u Umetničkom muzeju u Temišvaru i Umetnička kolekcija kompanije Tarkett u Narodnom muzeju na Cetinju.\nTokom godine nastavićemo sa realizacijom već ustaljenih programa. Obeležićemo Mesec frankofonije gostujućim predavanjem o izložbi Leonarda da Vinčija u Luvru, i realizovaćemo manifestacije Muzeji za deset, Leto na Trgu, Dani evropske baštine. Tokom jeseni počinjemo novi edukativni program za decu Umetnost se pravi od... i nastavljamo sa održavanjem programa Odrastanje uz umetnost i koncerte za bebe u saradnji sa Beogradskom filharmonijom i Muzičkom omladinom Novog Sada.\nTakođe, bićemo domaćini međunarodne konferencije Muzeji, mladi, aktivizam sa idejom da sa nacionalnim i evropskim muzejskim stručnjacima razmenimo iskustva o mogućnostima aktiviranja i angažovanja mladih u muzejima.\nNastavićemo saradnju sa Umetničko-istorijskim muzejom u Beču, Srpskim crkvenim muzejom u Sentandreji i započeti sa pripremom programa za 2021. godinu kada će Novi Sad biti Evropska prestonica kulture.\n#Budi uz umetnost je slogan koji smo izabrali za 2020. godinu sa idejom da pozovemo sve naše sugrađane da nas prate, učestvuju i doprinose u svemu što radimo i samim tim budu deo naše umetničke avanture koja život čini lepšim!


Žrtve korona virusa na Kosovu uglavnom između 30 i 50 godina\nTestiranje na prisutnost COVID-a 19, Priština\nPiše: Ariana Kasapolli | Priredila: Sandra Cvetković\nU poslednje dve nedelje na Kosovu je preminulo 129 osoba od posledica COVID-a 19, bolesti koju izaziva korona virus.\nOsobe koje su izgubile život su uglavnom starosne dobi od 30 do 50 godina, navodi za Radio Slobodna Evropa (RSE) Nehat Baftiu, direktor Klinike za anesteziologiju i reanimaciju pri Univerzitetsko kliničko bolničkom centru u Prištini.\nOn napominje da je, uprkos dobrim uslovima na intenzivnoj nezi, broj preminulih pacijenata i dalje visok.\nVećini inficiranih korona virusom potrebna je terapija kiseonika dok se životno ugroženi pacijenti priključuju na respiratore, za šta su zaduženi anesteziolozi.\nBaftiu objašnjava da pacijenti koji boluju od COVID-a 19 i koji se nalaze na intenzivnoj nezi, uglavnom umiru od tromba, odnosno stvaranja krvnih ugrušaka na mozgu ili plućima.\n"Intenzivna nega ispunjava sve uslove za lečenje pacijenata. Mislim da je uzrok smrti nedostatak razmene gasova u (plućnim) alveolama i tromboza, koju uzrokuje bolest COVID-19. Dotok kiseonika se reguliše tokom lečenja ali tromb, koji uzrokuje bolest COVID-19, začepi krvne sudove i ošteti mozak ili pluća. Prosečna starost pacijenata koji su preminuli na klinici je od 30 do 50 godina", kaže on.\nNa Infektivnoj klinici je trenutno hospitalizovano oko 59 pacijenata, od kojih je 32 na terapiji kiseonika.\nDirektorka ove klinike Ljindita Beriša (Lindita Berisha) napominje da se pacijenti kasno hospitalizuju, što otežava rad medicinskog osobalja.\nCOVID-19: Porast broja žrtava na Kosovu\nKako kaže Beriša, oboleli od COVID-a 19 se na početku leče u kućnim uslovima, a nadležnima na klinici se jave u odmakloj fazi bolesti.\n"Dolaze nam sa teškim oboljenjima. Upoređujem situaciju iz marta meseca kada su se pojavili prvi slučajevi korona virusa. Tada su pacijenti dolazili na lečenje prvog dana. Sada je suprotno, dolaze tek nakon pet ili šest dana kada se njihovo stanje iskomplikuje. Međutim, nije to uzrok smrti jer nismo uradili neku analizu koja bi tačno pokazala da li je bilo pratećih bolesti", kaže Beriša.\nNa Kosovu je od početka epidemije registrovano 13.713 od kojih je 539 preminulo. Trenutan broj aktivnih slučajeva je 3.251.\nPrema podacima Ministarstva zdravlja na Kosovu, broj hospitalizovanih pacijenta je u padu, a tvrde da će se smanjiti i broj smrtnih slučajeva.\n"Pre određenog perioda, ove brojke je imala Severna Makedonija, sada je je tako i na Kosovu, ali i u zemljama kao što su Rumunija, Bosna i Hercegovina i još neke zemlje Evrope", navodi se u pismenom odgovoru Ministarstva.\n"Broj preminulih na Kosovu je posledica velikog broja registrovanih slučajeva u junu, julu i avgustu kojima je bilo potrebno bolničko lečenje. Na dnevnom nivou broj hospitalizovanih se otišao na 650. Ranije se smatralo da je Kosovo u prednosti jer stanovništvo čini mlađa populacija, ali u praksi se pokazalo da su upravo mlade osobe, od 20 do 49 godina, najveći prenosioci infekcije zbog kretanja", dodaje se.\nDirektor Nacionalnog instituta za javno zdravlje Kosova Naser Ramadani izjavio je 1. septembra da Kosovo sa stopom smrtnosti od posledica COVID-a 19 "zaostaje" za razvijenim zemljama na Zapadu od dva do četiri puta.\nBroj smrtnih slučajeva od COVID-a 19 u poslednje dve nedelje u Severnoj Makedoniji iznosio je 36, u BiH 129, a u Srbiji 36.\nPočetak školske godine u senci novih korona žarišta\nPrivatne laboratorije u Srbiji još bez dozvole za PCR testove


Saradnja Grada i JVP „Srbijavode“ u izradi strateških projekata zaštite od voda – Podrinske\nSaradnja Grada i JVP „Srbijavode“ u izradi strateških projekata zaštite od voda\nPredstavnici Grada Šapca i JVP „Srbijavode“ danas su u prostorijama Gradske uprave održali sastanak na temu zaštita od voda-strateški projekti i aktuelni IPA i prekogranični projekti.\nPrema rečima Zvonimira Kocića, glavnog inženjera u JVP „Srbijavode“, reč je o strateškim i razvojnim projektima za zaštitu Mačve. U saradnji sa lokalnom samoupravom u prethodne dve godine pripremljen je projekat za zaštitu Mačve koji obuhvata istočnu zonu, od Drenovca do Čevrntije i deo uz Drinu.\n-Međutim, to nije dovoljno i u nastavku, obezbeđenjem dodatnih sredstava iz inostranih fondova, pripremamo strateške projekte. Jedan se odnosi na Drinu, drugi na Savu u zoni Šapca. Ovo je početak, u pitanju su projekti koji traže pripremu, plansku dokumentaciju i čija je vrednost velika, više miliona evra- naveo je Kocić.\nNa sastanku je bilo reči o prekograničnom i inovativnom projektu kojim bi trebalo da se reši problem zaštite gradskog područja i odnosi se na deo u zoni postojeće obaloutvrde nizvodno od silosa. Ovo je inicijalni projekat kojim će da se testiraju neka rešenja.\nGlavni gradski urbanista Katarina Dubljanin smatra da je sastanak primer koliko je važna saradnja između države i grada.\n-Bez Grada ne može ništa da se realizuje. Grad ima dobre projekte i kvalitetne ljude koji će da ih realizuju. Na ovom primeru vidimo da država to prepoznaje- podvukla je ona.\nU naznaci je objava tendera za projekat kojim će se rešiti problem koji postoji na Čevrntiji. Početak radova bi trebalo da bude krajem godine, a rok za njihovo izvođenje godinu i po dana. Vrednost projekta je oko deset miliona evra.


Prevencija saobraćajnih nezgoda na putevima 2014 - confOrganiser.com\nPrevencija saobraćajnih nezgoda na putevima 2014\nOrganizacija za bezbednost saobraćaja i medije\nAdresa: Takovska 3\nTelefon: 00 381 11 3221915\n00 381 11 3224779\nSM je osnovan kao stručna organizacija za unapređenje bezbednosti saobraćaja (engl. Traffic Safety Media), sa ciljem da doprinese uspostavljanju efikasnog sistema zaštite svih učesnika u saobraćaju i smanjenju broja i posledica saobraćajnih nezgoda.\nVizija TSM je da koncentracijom, kooperacijom i koordinacijom najvažnijih naučnih i stručnih potencijala u zemlji, omogući bezbednije odvijanje saobraćaja (smanji ukupan broj nastradalih i poginulih lica) i da kao partner vladi i organima lokalne samouprave (opština), preraste u jednu od vodećih organizacija za istraživanja, realizaciju projekata (produkciju) i upravljanje sistemom bezbednosti saobraćaja na regionalnom nivou.\nMisija TSM je uspostavljanje sistema zaštite svih učesnika u saobraćaju kroz unapređenje edukacije, primenu savremenih inženjerskih mera u domenu vozila i puteva, unapredjenje primene propisa u bezbednosti saobraćaja, kao i smanjivanje težine saobraćajnih nezgoda i patnji lica nastradalih u saobraćaju.\nTSM je otvoren za individualnu i projektnu saradnju sa svim subjektima iz oblasti bezbednosti saobraćaja.\nGeo koordinate: 44.8137786 - 20.4727932\nKako doći do organizatora:Odštampaj\n© BitLab & Prevencija saobraćajnih nezgoda na putevima 2014


Predsednik Srbije Aleksandar Vučić prisustvovaće danas ceremoniji polaganja kamena temeljca za izgradnju fabrike i razvojnog centra kompanije Brose u Pančevu, saopštila je Služba za saradnju s medijima predsednika Republike.\nNamačka kompanija ranije je saopštila da će svečanosti prisutvovati tehnički direktor kompanije Tomas Špangler i vlasnik Majkl Stoček.\n- To je fabrika kakvu smo sanjali u Srbiji, pošto će prosečna plata biti 1.900 evra - rekao je Vučić juče u Novom Sadu.\nVučić: "Sutra kamen temeljac za Brose u Pančevu, PLATA 1.900 EVRA"\nU fabrici će se proizvoditi moduli ventilatora za hlađenje motora za sisteme upravljača i pumpe za ulje, kao i elektronike.\nKompanija Brose je, inače, četvrta po veličini porodična kompanija na svetu koja snabdeva automobilsku industriju. Kompanija razvija i proizvodi mehatroničke sisteme za automobilska vrata i sedišta kao i električne motore i elektroniku, između ostalog, za sisteme upravljača, kočnice, menjače i hlađenje motora.


PRODUŽENO VANREDNO STANJE: Treći dekret o nastavku opreza u Egiptu - GlobalCir\nPRODUŽENO VANREDNO STANJE: Treći dekret o nastavku opreza u Egiptu\nEgipatski predsednik Abdel Fatah el Sisi izdao je danas dekret kojim se vanredno stanje produžava za još tri mjeseca od 13. januara, kako bi se pomoglo borbi protiv “opasnosti i finansiranja terorizma”, javila je državna agencija MENA.\nEgipat je proglasio vanredno stanje u zemlji u aprilu prošle godine poslije bombaških napada na crkve u kojima je ubijeno najmanje 45 ljudi, podsjeća Rojters. Vanredno stanje je produženo u julu, a potom i u oktobru.\nPosljednja odluka o produženju vanrednog stanja omogućiće bezbjednosnim snagama da “preduzmu (neophodne) mjere kako bi se suprotstavili opasnostima i finansiranju terorizma, čuvajući bezbjednost u svim dijelovima zemlje”, navodi MENA, pozivajući se na Službeni glasnik.\nBritanska agencija napominje da se očekuje da će se Sisi kandidovati za drugi mandat na predsjedničkim izborima koji se održavaju ove godine.\nŠKODE ‘ŽIDOVSKOM KARAKTERU DRŽAVE’: Izrael zatražio od migranata iz Afrike da napuste zemlju\nVELIKI PRODOR SAA U IDLIBU: Za samo 24 sata oslobođeno 50 kilometara kvadratnih teritorije


Modni plagijati uzimaju danak: Zbog kopija se godišnje gasi 500.000 radnih mjesta | Ekonomist\nPlagijati u sektoru odjeće, obuće i aksesoara ugase u Evropskoj uniji svake godine oko 518.000 radnih mjesta, a ukupna šteta koju trpi evropska ekonomija od krivotvorene robe dostiže čak 43,3 milijarde evra godišnje. Prema izvještaju evropske organizacije za intelektualnu svojinu OHMI kopije modnih brendova, u vrijednosti od oko 10 odsto odjeće, obuće i modnih dodataka koji se prodaju u EU, odnose više od 26 milijardi eura, što je 28 milijardi dolara. Štaviše, kada se uključi indirektni uticaj na druge industrije i gubitak prihoda vlade, šteta narasta na oko 43,3 milijarde evra godišnje.\nU Francuskoj zbog falsifikata modnih brendova, godišnje ostane bez posla 25.000 ljudi, a materijalna šteta dostiže 3,5 miljardi evra, prenosi francuski dnevnik Figaro.\nSvaki deseti kupljeni odjevni artikal u Evropi je falsifikat, a najviše kopija ima u Francuskoj i zemljama južne Evrope.\nŽan-Fransoa Gijo, advokat specijalizovan za zaštitu intelektualne svojine kaže da su gubici zbog falsifikata ozbiljni, jer se mnogo ulaže u razvojnu politiku i za registraciju patenata. Istovremeno, “lažnjaci” zadovoljavaju potrošače sa “plićim džepom”, koji sebi ne mogu da priušte originale poznatih brendova.\n“S jedne strane falsikovani proizvodi su jeftiniji, ali su s druge strane, oni loši i kratkotrajniji, ne pružaju nikakvu garanciju u pogledu kvaliteta”, objašnjava on.\nProblem je što i dalje ne postoji jedinstven zakon na globalnom nivou o kažnjavanju falsifikovanja robnih marki, iako se takva praksa ozbiljno raširila u posljednjih 20 godina pod uticajem mondijalizacije i interneta.\nNajviše falsifikovane robe naručene preko interneta dolazi iz Azije, čemu je teško stati na put, s obzirom na to da pošta isporuku vrši direktno naručiocu, tako da carina ne može da reaguje.\nNedavno su italijanske vlasti “ugasile” 410 internet stranica zbog prodaje falsifikovane luksuzne robe i pokrenule racije širom zemlje. Italijanska modna industrija godinama vodi bitku sa falsifikatorima, koji joj svojim kopijama oduzimaju dio profita, a finansijska policija je lani zaplijenila u Italiji falsifikovanu robu u vrijednosti tri milijarde evra.\nOznake Azija Breaking OHMI plagijati Žan-Fransoa Gijo


Ozrenko Mrkić, Ozi - Izlozba slika\nOZIJEVA NEUGASIVA ŽIVOTNOST\nDvadeseti vek hrišćanske ere ovog čovečanstva, jer bilo je i drugih era i čovečanstava i biće novih koje niko ne može ni da zamisli, dakle ovaj minuli 20. vek biće zabeležen u kosmosu po tragičnom činu. Nikada niko u istoriji kosmosa nije proizveo toliko đubra, toliko otpada, toliko smeća i kojekakvih nepotrebnih budalaština koliko je toga načinio ovaj vek, i sve to samo za potrebe industrije novca.\nAli tragedija nije okončana, na protiv, ovaj se trend nastavlja i to sa uvećanjem geometrijskom progresijom. Možda to dođe i kao nekakav balans da, sa druge strane, nikada nije, u istoriji svemira, u ljudskom rodu proizvedeno više rukotvorina koje su određene epitetom „umetnički“, nikada nije stvoreno više „umetničkih dela“.\nI tu ima mnogo toga što više zavređuje mesto na đubrištu nego u izložbenom prostoru, posebno među slikarskim delima. Ponekad se učini kao da ovo vreme vapi za nekim novim Savanarolom, kako bi naše duhove oslobodilo balasta mnogih koji su pokušali da se iskobeljaju iz mučeništva sopstvenih duševnih patnji dočepav se platna, boja i četkica. Svako zna sam koliko je puta bio pred nečim takvim.\nU takvom vremenskom ambijentu uvek je nadahnjujuće i osvežavajuće naći se pred platnima stvaraoca na kojima boje znaju svoje melodijsko mesto i slobodno lebde u prostoru slike da takvom dinamikom utvrde formu i saopšte jasno umetnikovu nameru.\nOtuda, svaki susret sa delima Ozrenka Mrkića, Ozija, uvek je susret sa vrlim umetničkim ostvarenjima koja koliko god da raduju naš duh, isto toliko i ispituju našu intelektualnu moć da ta dela pravilno odredimo prema sopstvenom estetičkom vaspitanju.\nEpika crvene, tuga žute, tonovi lirike u valerima plave i bledo zelene, obećavajući oker… sve to Ozrenko harmonizuje, najčešće u rasutoj kompozicionoj zamisli platna, koje, takvo, najviše deluje kao dobra, kada kad i najbolja, džez deonica. Ozrenko svoje boje ne drži zarobljene u okviru crtane forme već obrnuto, nastoji svojom bojom, njenom masom i njenom zapreminom na platnu da da formu koja se harmonizuje sa ostalima ili se, pak, pretapa u ostale. Crtežna prepoznatljivost data je samo kao slutnja gde platno sadrži ironično toniran zapis, ponekad i zabavno karikaturalan.\nOvakvom predanošću, u celini Ozrenko Mrkić, Ozi, ostvaruje snažno lirične, originalne kompozicije u kojima je sve kao u kakvom akvarijumu, ali u kome su i ribe i voda jednako živi. Na Ozrenkovim platnima kolorisani delovi slike, koji obrazuju formu, jednako su živi koliko i nebojeni delovi platna dajući, tako, slici u celosti snažnu životnost. Pred takvim platnima i ne možemo nego da se osećamo ispunjeni neugasivom životnošću, a samo takve slike mogu i da nam pomognu da nadvladamo đubrište sveta oko sebe.\nSlike Ozrenka Mrkića, Ozija, mogu da se vide na kanadskoj izložbi Artist Project, od 18. do 21. februara 2016. detaljnije na\nBetter Living Centre Exhibition Place - booth 938


Klintonova u Kairu: Podrška demokratskoj političkoj tranziciji u Egiptu\nHusein Tantavi i Hilari Klinton u Egiptu\nAmerička državna sekretarka Hilari Klinton pozvala je drugog dana posete Egipat da se obaveže na "snažnu, postojanu demokratiju", koja će štititi prava svih građana, izrazivši nadu da će ona biti i po meri pristalica izabranog islamističkog predsednika, ali i manjina koje se boje represije nove vlade.\nSAD će "tražiti od svake izabrane vlade da podržava inkluziju, da osigura da će talenti svih Egipćana biti stavljeni u službu izgradnje nove budućnosti za tu drevnu i izuzetno važnu zemlju", rekla je Klintonova grupi uvaženih žena, posle sastanka sa načelnikom Generalštaba egipatske vojske, feldmaršalom Huseinom Tantavijem.\nImajući u vidu da je Egipat posle višedecenijskog svrgnutog lidera Hosnija Mubaraka zapao u tešku političku krizu, Klinton je pokušala da pomiri obe suprotstavljene strane: i novoizabranog predsednika Mohameda Morsija iz Muslimanskog bratstva i generale koji su preuzeli vlast posle prošlogodišnjeg narodnog ustanka.\nPolitička tranzicija bila je centralna tema u njenim razgovorima sa Tantavijem, ali i ekonomska situacija u zemlji.\n"Došla sam u Kairo, delimično, da pošaljem veoma jasnu poruku da SAD podržavaju univerzalna prava svih ljudi. Podržavamo demokratiju. Ali demokratija mora da bude više od pukih izbora. Ona treba da znači da će većina štititi prava manjine", rekla je Klinton.\nKlintonova sa predsednikom Egipta Morsijem\nAmerička državna sekretarka je ukazala da želi da vojska sarađuje sa novim islamističkim liderima u punoj tranziciji na civilnu vlast. Agencija AP, međutim, ocenjuje da, imajući u vidu da je Vašington odobrio još jednu ogromnu isporuku vojne pomoći Kairu, ostaje nejasno kakav uticaj imaju SAD i da li zapravo ponovo žele da uspostave čvrsto vojno partnerstvo sa nekadašnjim važnim arapskim saveznikom.\nNedugo posle razgovora sa Klintonovom, Tantavi je u gradu Isamliji rekao da oružane snage neće dozvoliti "određenoj grupi" da dominira zemljom. On nije spomenuo nijednu posebnu organizaciju, ali je u svom komentaru jasno aludirao na Morsijevu Muslimansku braću.\nTantavijev vojni savet umanjio je Morsijeve moći uoči njegove inauguracije na predsedničku funkciju prošlog meseca i raspustio parlament u kome su dominirali islamisti. Obe te akcije stvorile su atmosferu u kojoj niko nije siguran ko zapravo vodi zemlju, i u kom pravcu, navodi AP.\nKlintonova se dan ranije, u subotu sastala sa novoizabranim predsednikom Egipta Morsijem, kao i sa šefom diplomatije Mohamedom Amrom kojima je prenela američku podršku Egiptu za političku tranziciju ove zemlje.\nSAD snažno podržava demokratiju u Egiptu


U završnoj fazi je "Riva 100 Corsaro" koju je kaparisao u Italiji, a sve je dogovorio sa Fereti kompanijom koja polako ali sigurno ulazi u završne radove.\nCena ove "igračke" je između sedam i osam miliona evra, a razvija brzinu od oko 30 čvorova. Dugačka je 30 metara i pored osnovnih stvari ima koktel bar, kuhinju, garažu sa džet-skijem...\nZA SVE JE KRIVA MARIHUANA Mesi i "gaučosi" objavili rat medijima!\nFudbalska reprezentacija Argentine je trijumfom nad Kolumbijom (3:0) prekinula crnu seriju od četiri utakmice bez pobede u kvalifikacijama za odlazaka na Mundijal 2018, došla do petog mesta na tabeli koje vodi u baraž, ali uzavrela atmosfera oko "gaučosa" se ne smiruje, već dodatno usijava.\nBrazilski fudbaler Nejmar koji je optužen za silovanje mogao bi da završi u zatvoru ako se dokažu optužbe protiv njega, ali to nije jedina kazna koja mu preti.\nPRED AUSTRIJU Tošić: Putokaz za Mondijal i Rusiju\nVreme je za ono pravo! Fudbaleri Srbije upisali su prvu pobedu u kvalifikacijama za Mondijal u Rusiji. “Orlovi” su rutinski savladali nejaku selekciju Moldavije (0:3), a po mišljenju Zorana Tošića predstojeća utakmica sa Austrijom (20.45, stadion “Rajko Mitić”) biće putokaz ka Mondijalu.


Guneš: 'Nećemo dozvoliti iznenađenje'\nIzvor: Sportske.net, 29.Avg.2018, 13:16\nGuneš: "Nećemo dozvoliti iznenađenje"\nStrateg Bešiktaša Šenol Guneš arhivirao je poraz od Antalije i otkrio kako će njegova ekipa pristupiti utakmici sa Partizanom.\nSamouvereno je zvučao trener Bešiktaša Šenol Guneš nakon jučerašnjeg treninga kojim je započeo pripreme ekipe za duel sa Partizanom.\nCrno-beli iz Istanbula sutra dočekuju vicešampiona Srbije u revanš meču plej-ofa za Ligu Evrope, a Bešiktaš nije napravio dobru uvertiru za meč pošto je na svom terenu poražen od Antalije. >> Pročitaj celu vest na sajtu Sportske.net <<\n"Ako pogledamo rezultat prvog meča 1:1 mi smo u prednosti. Ipak, sutrašnjoj utakmici pristupamo bez osvrtanja na prvi meč. Najmanji trenutak dekoncetracije može da nas stavi u nepovoljan položaj", kazao je trener Bešiktaša a prenosi "Fanatik".\nZa razliku od prvog meča Šenol Guneš će moći da računa i na napadača Alvara Negreda, a reči trenera Bešiktaša ukazuju na to da će se Partizan suočiti sa velikim iskušenjem od prvog minuta.\n"Izaći ćemo pred naše navijače kao da je prvi meč, tražićemo gol u ranoj fazi utakmice kako bi pritisak prebacili na protivnika", dodao je Guneš.\nPoraz od Antalije je već stavljen u arhivu iako atmosfera u ekipi posle te utakmice nije najbolja.\n"Moramo da zaboravimo Antaliju. Nećemo dozvoliti da nas protivnik iznenadi kod kuće. Pobedom nad Partizanom i plasmanom u Ligu Evrope učinićemo da navijači zaborave na poraz od Antalije", zaključio je strateg Bešiktaša.\nRevanš meč na "Vodafon Areni" igra se u četvrtak od 20 časova po srednjeevropskom vremenu.\nSportske.net: Mirković ne bi da ruši tradiciju\nRTS: Mirković: Spremni smo za paklenu atmosferu u Istanbulu\nRadio Televizija Vojvodine: Mirković: Spremni smo za paklenu atmosferu u Istanbulu


Beograd, 06. Juni 2012. PR Objave: Saopštenje -\nOčekuje se da u 2012. godini ekonomija stagnira u uslovima usporavanja aktivnosti u EU i prigušene domaće tražnje. I dalje su prisutni politički rizici, mada se kao osnovni scenario očekuje nastavak saradnje DS-a i SPS-a. Snažni pritisci na dinar ne isključuju pooštravanje monetarne politike, ali ponovo sugerišu na potrebu da se pojačaju napori za fiskalnu konsolidaciju i obnovi program podrške MMF-a.\nEkonomija je, kao što se očekivalo, u prvom kvartalu skliznula u negativnu zonu, uz nevelika iznenađenja sa strane domaće tražnje i slabe izglede za rast u EU, koji kao osnovni scenario nagoveštavaju stagnaciju tokom 2012. godine. Negativni rizici i dalje su vezani za dodatno pogoršanje perspektive rasta u EU.\nTrendovi bilansa tekućih transakcija u prvom kvartalu pokazali su neprekidno pogoršanje, dok bi u preostalom delu godine trebalo da dođe do izvesne stabilizacije. Deficit blizu dvocifrene zone podrazumeva rizike na strani finansiranja, posebno što prilivi SDI ostaju na niskom nivou, a eksterna pozicija izgleda ranjivija u odsustvu podrške MMF-a.\nInflacija je dostigla minimum u drugom kvartalu 2012. godine i očekuje se da do kraja godine bude na uzlaznoj putanji, premašujući ciljnu inflaciju NBS. Očekuje se da NBS ostane rezervisana s obzirom na ostvarenje negativnih rizika, mada se čini da je verovatnija opcija\npooštravanje monetarne politike, jer bi se manevarski prostor NBS suzio ukoliko se nastave povećane neizvesnosti.\nIz sadašnje perspektive fiskalni cilj za 2012. godinu izgleda nedostižan jer očekujemo budžetski deficit neznatno preko 5% BDP-a. Preduslov za postizanje aranžmana sa MMF-om jeste prelazak na fiskalnu konsolidaciju koja je ključni faktor za ublažavanje rizika.\nerste banka, politika srbija, ekonomija 2012, makroperspektiva srbije\nq: 19 - t: 0.04426 sec


PressReader - Blic: 2018-06-30 - Majka heroj i beba uskoro idu kući\nMajka heroj i beba uskoro idu kući\nTridesetosmogodišnja Srpkinja i njena beba, prva na svetu rođena iz presađene materice majčine sestre, nakon porođaja u klinici „Sent Orsola“u Bolonji osećaju se dobro i uskoro bi trebalo da budu puštene kući.\nBlic - 2018-06-30 - DRUŠTVO - Andriana jankoviĆ\n- Porođaj je trajao oko sat vremena. Majka se porodila carskim rezom, a prethodno je dobila epidural, te je sve vreme bila budna - objašnjava dr Đorđević za “Blic”.\n- Univerzitetski centar u Bolonji imao je odlične uslove\nza porođaj. Mama i beba su dobro, oporavljaju se, a uskoro bi trebalo da budu puštene kući. Ono što je zanimljivo, otac je takođe bio prisutan tokom celog porođaja i bodrio svoju suprugu - rekao je dr Đorđević.\n- To je bio prvi put u svetu da je donor materice sestra bliznakinja, a ta transplantacija bila je 13. po redu u to vreme, a do sada je, prema zvaničnim podacima, ukupno urađeno oko 40 priča dr Đorđević.\n- I tu je uvek kolebanje, da li neki organ koji nije životno važan treba transplantirati i pacijenta podvrgnuti tako jakoj doživotnoj terapiji. Međutim, ovde smo imali sreće da se radi o jednojajčanim bliznakinjama, te je ta materica potpuno ista onoj koja je trebalo od rođenja da bude i u drugoj sestri - kazao je ovaj stručnjak.\n- A kako ta teška terapija nije ni bila potrebna, ni transplantirana materica nikada neće morati da se vadi. Ovi roditelji imaju još zamrznutih embriona. Protokol je takav, ostavlja se između 10 i 17 embriona pre presađivanja, kako bismo imali materijal koji posle može da se koristi za novu trudnoću. Koliko poznajem novu mamu, siguran sam da će se odlučiti za bar još jedno dete - kaže dr Đorđević.\nKOLIKO POZNAJEM NOVU MAMU, SIGURAN SAM DA ĆE SE ODLUČITI ZA BAR JOŠ JEDNO DETE KAŽE DR ĐORĐEVIĆ\ndoktori branstrum, milenkoviĆ i ĐorĐeviĆ uradili su transplantaciju u tiršovoj\nroĐen je zdrav deČak težak skoro tri kilograma


KFOR neće tolerisati nasilje\nJaap de Hoop Scheffer na pres konferenciji u Prištini, 30. novembra 2007. godine.\nGeneralni sekretar NATO-a Jap de Hop Shefer izjavio da se Kosovo nalazi u veoma važnom političkom procesu i pozvao strane da se ponašaju odgovorno.\nKFOR ima punu podršku NATO-a da ne dozvoli nikakvo nasilje, izjavio je u Prištini generalni sekretar NATO-a Jap de Hop Shefer. Shefer je razgovarao sa komandantom KFOR-a Gazvijerom de Marnakom, članovima Pregovarčkog tima Kosova, liderom Demokratske partije Kosova, DPK, i budućim premijerom Hašimom Tačijem, te političkim predstavnicima kosovskih Srba.\nNasilje na Kosovu neće biti tolerisano i ako bude potrebe NATO će poslati i dodatne trupe, izjavio je generalni sekretar NATO-a Jap de Hop Shefer. Shefer je kazao da je na Kosovo došao u ključnom trenutku, kako bi preneo signal da ce se KFOR brinuti o bezbednosti.\nZa sada, rekao je Shefer, broj vojnika NATO-a na Kosovu je dovoljan, a samo u slučaju potrebe biće pojačanja.\n“U ovom važnom periodu za politički proces, KFOR će ostati na Kosovu kako bi zaštitio sve njegove građane i ukoliko je potrebno NATO će poslati pojačanje”, kazao je Shefer na konferenciji za novinare održanoj u glavnom štabu KFOR-a u Prištini.\nGeneralni sekretar Alijanse je izjavio da ima puno poverenje u posredičku ‘trojku’ Kontakt grupe, dok je stranama uključenim u pregovore poručio da se ponašaju odgovorno, pošto se Kosovo nalazi u, kako je ocenio, delikatnoj situaciji.\n“Svi moraju shvatiti da nasilje nije opcija, da ono nikada ne donosi političko rešenje i da neće biti tolerisano”, upozorio je generalni sekretar NATO-a dodavši da će KFOR sarađivati sa UNMIKom i policijom u očuvanju sigurnosti.\nČelnici mirovnih snaga su prethodno izjavljivali da će vojnici KFOR-a biti prisutni na svakom mestu na Kosovu i biće spremni da odgovore na svaku situaciju.\nPrethodnih dana je došlo do premeštanja vojnika. Pripadnici američkog kontingenta su zamenili mađarske vojnike na severu Kosova, a Nemačka je uputila jedan bataljon na Kosovo.\nKomandant KFOR-a francuski general Gzavijer de Marnak je izjavio da odlazak američkih vojnika na sever ne znači da KFOR pojačava snage u tom regionu, gde se navodno očekuju neredi u slučaju jednostranog proglašenja nezavisnosti od strane Skupštine Kosova.\nGeneral je objasnio da je reč o uobičajenoj mesečnoj smeni.\n“Za sada KFOR ne šalje pojačanje na sever Kosova”, izričit je bio francuski general.\nNa Kosovu se trenutno nalazi oko 16 hiljada vojnika NATO-a. Komandant de Marnak je više puta isticao da KFOR ima dovoljno vojnika koji mogu da garantuju stabilno i mirno okruženje.\nU periodu završetka pregovora između Prištine i Beograda, kada se očekuje da posrednička troja Kontakt grupe podnese izveštaj o pregovorima generalnom sekretaru UN Ban Ki Munu u periodu do 10. decembra, neke zemlje članice Alijanse su najavile da će u slučaju potrebe poslati dodatne trupe na Kosovo. Tako je britanska vlada saopštila da će ukoliko KFOR proceni da je neophodno pojačanje, poslati dodatne trupe nakon 1. januara.\nInace, generalni sekretar NATO-a razgovarao je sa čelnicima KFOR-a i liderima kosovskih Albanaca i Srba. Jap de Hop Shefer je istakao da je KFOR na Kosovu na osnovu Rezolucije 1244 Saveta bezbednosti UN i da će tako i ostati sve dok je ona na snazi.


Ko je otac Mione Marković | wanted.rs\nMNOGI NE ZNAJU DA JE POZNATI ISTORIČAR OTAC MIONE MARKOVIĆ: Glumica je prvo krenula njegovim stopama 0 Podeli PODELI TWEET POŠALJI E-MAIL\nOtac Mione Marković, Predrag, istoričar je umetnosti koji je decembra 1997. godine izabran za člana Evropske akademije nauka.\nMiona Marković trenutno je jedna od najperspektivnijih glumica mlađe generacije, ali pre nego što se odlučila za ovaj poziv malo ko zna da je pre FDU-a studirala istoriju.\nNa to ju je naveo njeN otac Predrag Marković istoričar umetnosti i političar koji je decembra 1997. godine izabran za člana Evropske akademije nauka.\nI ONA JE ISPRATILA TREND TOPLES FOTKI: Glumica Miona Marković iznenadila sve SMELIM POTEZOM\nMada je odustala od profesije koju joj je otac namenio Miona ga kao mlada i vrlo talentovana glumica nije razočarala. Predrag uživa u svim njenim predstavama, uvek je u prvom redu na premijeri, a i serije u kojima igra njegova mezimica pomno prati, iako mu tematika nije bliska.\nVoli je onako kako svaki otac voli svoju naslednicu, a Miona otkriva da čak ni posle toliko godina gotovo nikada ne propušta da je poljubi u ruku i prema njoj se ophodi kao prema princezi.\n- Moj nežni otac, koji svoju ćerku uvek ljubi u ruku čime joj ne dozvolja da izgubi ulogu “princeze”, čak i kada ona misli da je to više nije moguće, jer zaboga sada je već mlada žena, a ne devojčica.\nI da znaš tata koliko god ja prevrtala očima na to, uvek se malo i smešim, jer baš je lepo biti princeza - poručila je jednom prilikom tati ona na svom “instagramu”.\nOtac Mione Marković jedan je od osnivača kviza “Visoki napon” koji se dugo emitovao na RTS-u.\nPoznat je i kao pobednik velikog finala kviza “Kviskoteka” za sezonu 1989-1990. Као dvadesetčetvorogodišnji asistent na Institutu za savremenu istoriju učestvovao je u pretposlednjem ciklusu kviza који се еmitоvао na prostoru cele SFRJ i dva puta na nastupima pre finala obarao rekord po broju osvojenih bodova. U finalu je pobedio svog zeta Aleksandra Saljnikova.\nMionim brat Vukan takođe je krenuo očevim stopama i danas je jedan od uspešnijih mladih istoričara, koji ima čak i internacionalnu karijeru.\nGlumica i njen brat gotovo čitavo detinjstvo proveli su učeći istoriju, pripremajući se za takmičenja na kojima su pokazali zavidne uspehe.\nMiona Marković Otac predrag marković


PROMOCIJA KNJIGE “BURA” DR LUISA MARELA · Kraljevo Online\nNaslovnaKulturaPROMOCIJA KNJIGE “BURA” DR LUISA MARELA\nPROMOCIJA KNJIGE “BURA” DR LUISA MARELA\nKraljevo – Knjiga BURA govori o mladom vojniku Vermahta, Alfredu Kroneku, koji je za vreme Drugog svetskog rata bio u Vrnjačkoj Banji i Kraljevu. On je sarađivao sa partizanima i bio njihov obaveštajac.\nNarodni muzej Kraljevo Vas poziva na predstavljanje knjige Bura dr Luisa Marera koja je prvi put objavljena u Kremsu (Austrija) 1947. godine. Knjigu je Narodni muzej Kraljevo preveo i objavio zahvaljujući dr Evi Rihter Marer i mr Volfrangu Mareru, deci i naslednicima dr Alojza Marera koji su prava za prevođenje i korišćenje bez nadoknade ustupili Muzeju.\nZahvaljujući tome pred nama je knjiga Bura koja govori o mladom vojniku Vermahta, Alfredu Kroneku, koji se još u Beču, pred početak Drugog svetskog rata upoznaje sa komunističkim idejama. Početkom rata biva mobilisan i ubrzo, po kazni, dobija premeštaj za Srbiju i biva stacioniran u Vrnjačkoj Banji, i kasnije u Kraljevu. Preko svog prijatelja (kome je i posvećena ova knjiga) stupa u kontakt sa partizanima, postaje njihov obaveštajac i do kraja rata sarađuje sa njima.\nPredstavljanje knjige je zakazano za 4. april 2017. godine u Galeriji Narodnog muzeja Kraljevo, Trg Svetog Save 2, sa početkom u 19 sati.


JESENJE LIŠĆE KAO RASCVETALE TREŠNJE - Japanorama\n17/11/2017 04/05/2020 / ZANIMLJIVOSTI\nMnogi znaju za japanski običaj posmatranja rascvetalih trešanja u proleće, ali je manje poznato da Japanci skoro isto toliko uživaju u prizoru jarko crvenog lišća japanskog javora MOMIĐI ( 紅葉), na japanskom.\nKao što u proleće prate gde cvetaju najlepše trešnje, mediji u Japanu redovno izveštavaju o tome gde ima lepog javorovog lišća, kako bi njihovi gledaoci i čitaoci mogli da u njemu uživaju.\nSredinom novembra, slažu se mnogi, najlepše je možda lišće javora u parku grada Nagatoro, u oblasti Saitama, koja se naslanja na područje prestonice Tokija.\nU parku ovog grada, severno od Tokija, ima preko tri stotine stabala javora, a svake godine park obiđe najmanje sto hiljada ljudi. Oni fotografišu, uživaju u prizoru, a najlepši su, kažu, javori na obali lokalne reke.\nKako kažu u lokalnoj turističkoj organizaciji, javorovo lišće je počelo da menja boju i postaje crvenije ranije nego proteklih godina zbog nešto nižih temperature ove godine.


Nova studija: Smrtonosniji, zarazniji - BIGportal.ba\n25 Decembra, 2020 25 Decembra, 2020 0430\nNajnovija studija sprovedena u Londonu otkrila da je novi soj koronavirusa otkrivenog u Velikoj Britaniji za 56 posto zarazniji i lakše prenosiv.\nTo je manje od broja kog je predviđala vlada ove zemlje, jer se tvrdilo da je on zarazniji 70 odsto, prenosi Klix.ba.\nIpak, kako su naveli naučnici, i taj broj je još uvek dovoljan da se dramatično pogorša rast zaraze koronavirusom. Međutim, naglasili su da je ovaj broj manji od 70 posto za koliko je premijer Velike Britanije Boris Džonson rekao da je zarazan novi soj što je uzrokovalo potpunu blokadu države i otkazivanje letova.\nNaglasili su i to da prenosivost novog soja nije toliko visoka, ali su primetili da će mutacija verovatno uzrokovati mnogo više hospitalizacija i smrtnih slučajeva sledeće godine nego što je bilo ove.\nIstaknuto je to da istraživači s londonskog Instituta za higijenu i tropsku medicinu i dalje nemaju dokaze koji ukazuju na to da je ovaj soj opasniji, smrtonosniji ili otporniji na vakcine protiv koronavirusa.\nNaučnici koji stoje iza studije su kazali da ograničenja i mjre blokade koje su sprovođene u Velikoj Britaniji verovatno neće usporiti širenje virusa dovoljno da se ispune vladini ciljevi, piše magatin “Forbs”.\nSmatra se i da je novi soj u najvećoj meri odgovoran za porast slučajeva zaraze i smrti u Velikoj Britaniji ove sedmice.\nU sredu je u ovoj zemlji potvrđeno skoro 40.000 dnevnih slučajeva zaraze što je najveći broj do sada. Desetine zemalja zatvorile su svoje granice i zabranile putovanja prema Velikoj Britaniji, a u njoj je ukupno zaraženo 2,1 miliona ljudi i zabeleženo skoro 70.000 smrtnih slučajeva od posledica koronavirusa.\nKoliko će Tuhel dobiti novca zbog otkaza?


Kurs i obuka osnove video montaže - škola programiranja za decu\nKurs i obuka osnove video montaže (škola programiranja za decu)\nOsnove video montaže - Audio verzija\nPored toga što će kurs i obuka osnove video montaže ponuditi polaznicima da se upoznaju sa video montažom, to jest sa osnovnim znanjima u ovoj oblasti, ona će isto tako uputiti zainteresovane polaznike i u rad sa specijalnih efekata, ali će ima mogućiti i da savladaju mnoge druge veštine koje će im svakako biti od koristi.\nNapominjemo da je predviđeno da polaznici budu stari od 7 do 14 godina, to jest trebalo bi da pohađaju osnovnu školu, ali je potrebno da ispune i neke druge uslove koji se tretiraju kao osnovni. A pod tim se misli da moraju da znaju da koriste latinična slova, to jest da ih čitaju i pišu, te je neophodno da su ovladali i korišćenjem operativnog sistema Windows.\nNjihovi roditelji, odnosno zvanični staratelji, treba da izvrše prijavljivanje i to ili preko telefona jedne od poslovnica organizatora ili putem mejla, a takođe škola programiranja za decu nudi mogućnost da oni lično dođu u njene prostorije i na taj način svoje dete prijave za pohađanje ovog kursa.\nNajvažnije je da svi koji su zainteresovani znaju da je osnovni princip po kome se obuka i kurs osnove video montaže organizuje grupna nastava, te da ona podrazumeva prisustvo više dece u isto vreme (od četvoro do osmoro njih). Prvo je potrebno da se u jednoj od poslovnica prijavi minimum četvoro polaznika, da bi nastava mogla da bude organizovana, a kada se to bude desilo ovlašćeni predstavnik organizatora će obavestiti svakog od njih, to jest njihove roditelje (staratelje) kako o datumu kada će početi kurs, tako i o terminima, odnosno o tačnoj dinamici.\nSobzirom na to da škola programiranja za decu uvek teži da adekvatno odgovori na potrebe, odnosno zahteve svojih klijenata, to je u ponudi online, poluindividualni i individualni kurs i obuka osnove video montaže, koja se organizuje isključivo onda kada se to zvanično zahteva od strane polaznika, odnosno njegovih roditelja ili, pak staratelja.\nKurs i obuka osnove video montaže - nastavni program\nPored toga što će obuka i kurs osnove video montaže omogućiti svakom detetu precizno definisanog uzrasta da se upozna i to na najbolji mogući način sa konkretnom oblašću, svi koji su zainteresovani za pohađanje nastave će takođe imati priliku i da ovladaju kreiranjem takozvanih specijalnih efekata, te će svakako da nauče i na koji način se izrađuju jednostavnije video animacije.\nPosebno je važno da istaknemo i to da će predačali maksimalno prigalođavati važeći nastavni plan najpre prema uzrastu prisutne dece, a odmah zatim će se rukovoditi i eventualnim znanjem koje oni poseduju vezano za oblast koja je predmet izučavanja. Svakako će za vreme trajanja nastave svakom detetu prići na odgovarajući način, te mu istovremeno ponuditi odgovor na pitanja koja možda ima, ali mu i pomoći da na što jednostavniji način savlada sva znanja koja podrazumeva važeći nastavni program ovog kursa.\nDa bi mogli da ovladaju video montažom, neophodno je da polaznici nauče i na koji način funkcioniše obrada zvuka, to jest koja je njegova uloga u konkretnom video materijalu. Iz tog razloga kurs i obuka osnove video montaže uključuje i poseban deo koji je upravo ovoj temi i posvećen. A deca će, između ostalog tim prilikom da nauče i šta je to produkcija zvuka, te kako se zvuk obrađuje, a sve to će zatim imati mogućnost i da usavrše praktično i to na opremi poslednje generacije koju škola programiranja za decu stavlja na raspolaganje svakome ko je zainteresovan da ovu obuku pohađa i to bez obzira u kom gradu, to jest u kojoj tačno poslovnici će to da učini.\nZahvaljujući komobinaciji teorijskog i praktičnog rada, deca stiču veću sigurnost u sebe i svoja znanja, a što im maksimalno olakšava i njihovu buduću primenu van prostorija naše škole. Kada budu izrađivali zadatak prema navodima koje će izneti profesori, oni će imati prilike i da čuju komentar nadležnih o svom radu, ali i da nauče na koji način se mogu utvrditi greške u konkretnim video sadržajima za koje je izvršena montaža. Isto tako se podrazumeva i da će profesori objasniti svakom pojedinačnom polazniku kako se pristupa ispravljanju tih grešaka, ali i šta je sve potrebno preduzeti da ne bi u nekom trenutku opet došao u sitauaciju da načini iste greške.\nSavladavanjem različitih programa uglavnom iz Adobe paketa, polaznici ove obuke uče i kako se na najbolji način može obraditi neki video ili zvuk, odnosno po kom principu funkcioniše proces video montaže.\nTakođe će imati prilike da se upoznaju i sa korišćenjem programa koji je posebno vezan za rad sa specijalnim efektima, a koji se mogu primenjivati u okviru video produkcije. Isto tako će obuka i kurs osnove video montaže posvetiti pažnju izradi osnovnih tipova animacija, a što su takođe znanja koja će prisutnima da prenesu predavači.\nSavim je jasno da će svako dete koje bude želelo da pohađa ovaj kurs ovladati osnovnim znanjima koja se tiču video montaže, te bi trebalo i da može da ih primeni na pravilan način u praksi. A ako bilo ko bude želeo da ta znanja obogati, škola programiranja za decu nudi i mnoge druge kurseve i to kako iz ove, tako i iz ostalih oblasti, tako da će svako pronaći upravo onaj koji mu najviše odgovara.\nKako je organizovana obuka i kurs osnove video montaže?\nPredviđeno je polaznik koga zanima kurs i obuka osnove video montaže nastavu pohađa u formi grupne, budući da je to osnovni princip sprovođenja. A uzevši u obzir da u jednoj grupi bude prisutno najmanje četvoro dece, te da ih najviše može biti osmoro, jer se na taj način može očuvati kvalitet ovog kursa. Sve to znači da je neophodno da se prijavi najmanji broj njih, odnosno da se oformi grupa. Kada se to bude dogodilo, ovlašćeno lice škole programiranja za decu će da obavesti roditelja svakog pojedinačnog polaznika ili njegovog zvaničnog staratelja, kako o datumu kada će početi nastava, tako i o dinamici i o terminima.\nKako škola programiranja za decu ima za cilj da maksimalno kvalitetno odgovori na zahtev svakog pojedinačnog polaznika, to je u našoj ponudi i individualna obuka i kurs osnove video montaže, te online i poluindividualna nastava, stim da njih isključivo možemo da organizujemo ako to posebno zahteva roditelj, odnosno staratelj svakog prijavljenog deteta.\nKome je kurs i obuka osnove video montaže namenjena?\nU principu je definisano da obuka i kurs osnove video montaže može da bude pohađana od strane svakog deteta koje želi da se upozna sa osnovama video montaže.\nIpak postoje neki uslovi koje on mora da ispuni, a obično se navodi da je uzrast deteta kome je ova obuka namenjena između 7 i 14 godina. Dakle, od njih se zahteva prvo da su upoznati sa latiničnim pismom i to i sa čitanjem i sa pisanjem, a zatim bi trebalo da su savladali i rad na internetu, te prvenstveno korišćenje Windows operativnog sistema.\nObuka i kurs osnove video montaže - trajanje\nNastavni fond po kome se kurs i obuka organizuje predviđa ukupno 30 časova, stim da polaznici ovu obuku pohađaju ukupno 10 dana.\nBudući da je dinamika tačno određena, kao i termini za grupnu nastavu, te da će sve to da se naknadno definiše, odnosno nakon što se oformi grupa, to svakoga dana polaznici prisustvuju nastavi u trajanju od po tri časa. Ipak, o potrebnim detaljima vezano za način odvijanja grupnog kursa svako dete koje se prijavi, to jest njegovi roditelji (staratelji) će da dobiju jasne informacije od ovlašćenog lica organizatora kada se bude za to stvorio uslov (kada se oformi grupa od najmanje četvoro dece).\nTakođe, škola programiranja za decu može, ali isključivo na zahtev da organizuje i drugačiju vrstu nastave (individualna, poluindividualna ili online), a kada predviđenih 30 časova može na potpuno drugačiji način da bude raspoređeno, jer to dozvoljava princip njihovog organizovanja. Tačnije kako online obuka i kurs osnove video montaže, tako i poluindividualna, ali i individualna vrsta nastave podrazumeva talav način organizovanja gde je omogućen dogovor između profesora i pojedinačnog polaznika i to ne samo o terminima i o tačnoj dinamici, nego i o datumu početka. A sve to, zapravo znači da nastavni fond koji je predvišen, može da bude odrađen prema drugačijoj dinamici, pa da sama obuka traje kraće ili duže nego što to predviđa grupni kurs.\nKada i gde se organizuje kurs i obuka osnove video montaže?\nObuka i kurs osnove video montaže se isključivo održava u poslovnicama koje škola programiranja za decu ima u našoj zemlji, a u kojima se bude ispunio primarni uslov, to jest prijavilo najmanje četvoro dece koja su zainteresovana za pohađanje.\nVreme održavanja ove vrste nastave, to jest termini se definišu kada se prethodno pomenuti uslov ostvari, kao i dinamika, te datum početka. A roditelji, odnosno staratelja svakog pojedinačnog deteta bivaju precizno obavešteni o svemu tome i to od strane organizatora.\nMada je navedeno da je osnovni način organizovanja upravo rad u grupama, a koje broje od četvoro do osmoro dece, škola programiranja za decu svakako izlazi u susret i svim onim polaznicima koji su zainteresovani da ovaj kurs pohađaju prema drugačijem principu. Tačnije rečeno, to podrazumeva da oni mogu da izaberu između online, individualne i polu individualne nastave, stim da se svaki navedeni kurs i obuka osnove video montaže organizuje tek nakon što njihovi staratelji ili roditelji jasno iznesu ovaj zahtev, a u skladu sa tačno definisanim pravilima.\nzahteva se od roditelja svakog pojedinačnog deteta, to jest od njegovog zvaničnog staratelja da prilikom upisivanja priloži i važeći lični dokument sa fotografijom, te da potpiše ugovor sa organizatorom\nbilo kog dana u toku godine zainteresovani mogu da izvrše prijavu svog deteta ili preko telefona ili lično u poslovnici organizatora, a mogu i da na mejl adresu pošalju informacije bitne za prijavljivanje\nSpisak gradova za školu programiranja za decu, kurs i obuka osnove video montaže\nKontakti po gradovima - kurs i obuka osnove video montaže - škola programiranja za decu


Šehović: Mornar je jedinstven, primjer u regionu i igrači to vide\nsubota, maj 02, 2020\nDugogodišnji reprezentativac i jedan od najboljih crnogorskih košarkaša u poslednjoj deceniji Sead Šehović, rekao je nakon potpisivanja novog, dvogodišnjeg, ugovora sa Mornarom zašto ostaje u Baru.\n“Sa zadovoljstvom sam prihvatio ponudu uprave da i u naredne dvije godine budem ne samo dio tima već prije svega kolektiva KK Mornar, koji mi igrači činimo sa upravom, sponzorima i našim vjernim navijačima”, naveo je Šehović i naglasio: “I to iz najmanje 2 razloga, ljudskog i profesionalnog”.\nKrilo “Ponosa Bara” dodaje da je njegov stari-novi klub u najizazovnijem periodu za profesionalni sport ispunio sve obaveze prema igračima.\n“Između ostalog svim strancima u otežanim uslovima obezbijedio je sigaran povratak kući. Vjerujem da je to i više nego dovoljno razloga da se u Baru svi osjećamo udobno i kao kod kuće.Takav potez menadžmenta Mornara je skoro jedinstven i mogao bi biti primjer kako u regionu tako i šire. Ovim smo se uvjerili da uprava kluba budžet planira na realnim osnovama i dokaz da KK Mornar je proizvod ljubavi prema košarci a ne samo biznisa u sportu”, poručio je Šehović.\n“Igrači prepoznaju taj odnos što se i dokazalo u proteklih par dana potpisivanjem višegodisnjih ugovora od strane renomiranih košarkaških imena (Pulen,Nidam,Bjelica,Whitehead i drugi) i to već 1. maja ne razmišljajuci o potencijalnim drugim ponudama”, prokomentarisao je Šehović.\nOn je dodao da je iz navedenog “jasno zašto je Mornar kao praktično novajlija u ABA ligi konstantno u trci za najviši plasman rame uz rame sa klubovima sa najvećom tradicijom (Partizan, Zvezda, Budućnost).\n“Siguran sam da ćemo najredne godine tek opravdati očekivanja menadžmenta i na ovakav odnos profesionalno i ljudski odgovoriti višestruko bolje. Na kraju drago mi je da smo svi iz kluba i njihove porodice izašli iz pandemije bez ikakvih posledica i da ćemo spremni dočekati nastavak ove ili početak sljedeće sezone zavisno od odluke lige”, zaključio je Šehović.\nCrvena Zvezda MTS\t 78 : 76 Split\n1. Crvena Zvezda MTS\t 7\t 7\t 0\t 618\t 475\t +143\t 14\n6. Partizan NIS\t 7\t 4\t 3\t 610\t 583\t +27\t 11\nBudućnost VOLI\t vs Igokea\nFMP\t vs KK Cedevita Olimpija\nKK Cedevita Olimpija\t vs Budućnost VOLI\nBoulogne Metropolitans 92\t 72 : 65 ratiopharm Ulm\nBudućnost VOLI\t vs Boulogne Metropolitans 92


Početak/Društvo/Pčelar tvrdi: Lažni med ušao i u restoran Skupštine Srbije\nNiške Vesti26. septembra 2017.\nZoran Milojković, kome je bavljenje pčelarstvom porodična tradicija, tvrdi da lažnog, takozvanog industrijskog meda ima svuda i da ni cena od hiljadu dinara za teglu nije garant da ćete jesti prirodni, pčelinji proizvod. On kaže da je predstavnik Saveza pčelarske organizacije Srbije i u Narodnoj skupštini nedavno otkrio lažni med, a da isti jedu i deca u vrtićima jer ima znatno nižu cenu kojom lako „prolazi“ na tenederima.\nZoran Milojković decenijama neguje pčele, a pored meda, bavi se i proizvodnjom mleča, polena i propolisa, kao i pravljenjem specijalnih mešavina ovih proizvoda. Kaže da je pčelarima bila uspešna 2015. godina, prošla katastrofalna, a ova malo bolja od prethodne.\nLoše godine za pčelarstvo uticale su i na cenu ovog proizvoda, tako da tegla kvalitetnog meda košta oko 1000 dinara za kilogram.\nU marketima se može naći takozvani industrijski med, koga Milojković zove i lažnim, falsifikovanim medom. Ovaj med se prodaje po ceni od 400 i 500 dinara, za šta pčelar tvrdi da je neodrživo, jer njegova otkupna cena iznosi 500 i 600 dinara.\n„Nikako ne može u maloprodaji cena meda da bude 400 ili 500 dinara. Dok se doda trgovačka marža, pakovanje i ambalaža, jasno je da kilogram pravog meda ne može da košta manje od 800 do 1000 dinara“, kaže iskusni pčelar.\nRazlike između ovih vrsta meda je veoma teško uočiti na prvi pogled, ali su ogromne. Kako je Milojković objasnio, osnovni sastojci lažnog meda su saharoza i skrob. Ima istine u tome da industrijski med nikada ne može da se ušećeri, a razlikuju se i u takozvanom „prekidanju niti“. Međutim, najlakše je uočiti razliku probanjem.\n„Kada znate ukus pravog meda, čulom ukusa prepoznajete falsifikat“, tvrdi Milojković.\nDodaje da se veliki prozvođači trude da i cenom prikriju falsifikat, tako da i med od hiljadu dinara za kilogram nije garant da je u pitanju pravi pčelinji proizvod.\n„Strahovita je tragedija da se i u našim obdaništima deci daje industrijski med, zahvaljujući tenderima gde se bira najniža cena. Znači, falsifikati su i tamo dospeli. I ne samo tamo, u restoranu Skupštine Srbije gde su naši poslanici, predstavnik Saveza pčelarske organizacije Srbije prepoznao je lažni med“, uverava pčelar.\nOn smatra da je jedini način sređivanja srpskog tržišta veće učešće inspekcije koja bi uzorkovala i vršila analizu meda u svim maloprodajnim objektima, kao i u restoranima i vrtićima, a zatim „falsifikatore“ strogo kažnjavala „po džepu“ i zaplenom robe.\n„Mi uvozimo med iz Kine, Argentine i ko zna odakle, za koji sumnjam da je dobrog kvaliteta i njega jedu naša deca, a naš med koji je vrhunskog kvaliteta jedu deca u Nemačkoj“, objašnjava.\nInače, od 26. do 28. septembra na Trgu kralja Milana traje prodajna izložba meda, pčelinjih proizvoda, zdrave hrane i lekovitog bilja na kojoj se ovi proizvodi mogu naći po sniženoj ceni. Tako se ovde kvalitetan med može naći i po ceni od 800 do 900 dinara, tegla meda sa saćem košta 1100 dinara, a tegla takozvanog „imuno miksa“, koji sadrži med, mleč, polen i propolis košta 2400 dinara.\nPokrovitelj izložbe je Grad Niš.\nGrad Niš Izložba meda i pčelinjih proizvoda med pčelari Trg kralja Milana


Predsjedništvo SDP BiH: Koalicija Bakira i Sebije Izetbegović je najpogubnija politička pojava u BiH\nČlanovi Predsjedništva Socijaldemokratske partije BiH su uoči današnje sjednice minutom šutnje odali počast nedavno preminulom potpredsjedniku SDP-a Goranu Ljubojeviću, čovjeku koji utkao veliki dio sebe u rad i promociju partije.\nNa sjednici je aktuelna politička situacija u državi ocijenjena katastrofalnom, pogotovo zbog činjenice da ne postoji parlamentarna većina na državnom nivou, što je dovelo do obustave mnogih državnih procesa od kojih direktno zavisi boljitak građana. Više nije poznato ko čini vlast na državnom nivou, a ko na nivou entiteta. Dok Narodna skupština RS ne podržava odluke SNSD-ove entitetske Vlade, na državnom nivou „vladajući“ Savez za promjene glasa protiv uvećanja akciza koje podržava „opozicioni“ SNSD.\nNišta bolja situacija nije ni na federalnom nivou, pa su na jučerašnjoj sjednici Parlamenta FBiH zastupnici SDP-a i Demokratske fronte, potpuno opravdano, tražili izglasavanje nepovjerenja Vladi FBiH i premijeru Fadilu Novaliću. Predsjedništvo SDP BiH očekuje od zastupnika, koji su već iskazali nepovjerenje Vladi FBiH time što nisu usvojili izvještaj o radu i izvještaj o izvršenju budžeta Vlade, da ostanu dosljednji i pri izglasavanju smjene nesposobne Vlade.\nSa sjednice je upućen poziv akademskoj i stručnoj zajednici, građanima i zastupnicima u Skupštini KS da zajedno osujete novi pokušaj porodice Izetbegović da, nakon UKCS-a, ovlada i ostalim medicinskim ustanovama u Kantonu Sarajevo, prvenstveno, Medicinskim fakultetom. Nakon izglasavanja pogubnog Zakona o osnovnom odgoju i obrazovanju KS, kojim se škole stavljaju pod punu političku kontrolu, te se omogućava formiranje nezavisnih škola stranih država, očito je da je tekst Zakona o visokom obrazovanju posljednja karika koja će spojiti lanac urušavanja javnih institucija i apsolutne političke kontrole nad ukupnim obrazovnim i zdravstvenim sistemom.\nPredsjedništvo SDP BiH poziva sve političke subjekte, koji uviđaju činjenicu da politička koalicija Bakira i Sebije Izetbegović, predstavlja najpogubniju političku pojavu u savremenoj BiH da ne podrže izglasavanje novog Zakona o visokom obrazovanju za potrebe spomenute porodične koalicije.\nObjavio: Čet, 18/05/2017 - 16:44


Evropska unija je najveći donator prvog državnog zatvora visoke sigurnosti u Bosni i Hercegovini koji je zvanično otvoren danas u Istočnom Sarajevu. Novi objekat, izgrađen u skladu s evropskim standardima ima kapacitete pritvora ili zatvora do 350 osoba, što će znatno olakšati rad entitetskih zatvorskih smještaja te unaprijediti rad pravosudnih institucija.\nAmbasador Johann Sattler, šef Delegacije Evropske unije u BiH i specijalni predstavnik EU u BiH, istakao je značaj vladavine prava kao temelja procesa evropskih integracija te da otvaranje ovog važnog objekta treba doprinijeti budućem jačanju vladavine prava u Bosni i Hercegovini.\n„Zločin i percepcija nekažnjivosti nanose ogromnu štetu institucijama funkcionalne demokratije. Uspostavljanje državnog zatvora jedan je od temeljnih elemenata u radu na jačanju vladavine prava kako bi se pravosudni sustav postavio na zdrav temelj i vratilo povjerenje javnosti. Evropska unija je uložila znatna grant sredstva u poboljšanje infrastrukture pravosudnih institucija širom BiH. Taj segment je itekako važan, međutim, još je važnije raditi na poboljšanju vladavine zakona. Građani žele pravdu, objektivna saslušanja, okončanje postupaka u razumnom roku te da niko nije iznad zakona,” rekao je ambasador Sattler.\nEvropska unija je pružila finansijsku, političku i tehničku podršku kako bi se osigurao završetak radova te funkcionisanje zatvora u skladu sa evropskim standardima modernih kazneno-popravnih objekata.\nJosip Grubeša, ministar pravde BiH napomenuo je da je otvaranje državnog zatvora strateški prioritet ministarstva te da je važan dio cjelokupne reforme pravosudnog sustava. „Zahvaljujući angažmanu i radu svih koji su uključeni u ovaj projekat, danas možemo otvoriti ovaj izuzetno važan objekat. Pred nama je dug put osiguranja uspješnog funkcionisanja i to nije lak zadatak. Put od praznog građevinskog objekta do funkcionalne institucije će potrajati. Osoblje će početi sa radom i obukom u augustu te se nadamo da će nam prvi zatvorenici biti premješteni već na jesen,” rekao je ministar Grubeša.\nUčinkovito funkcionisanje prvog Državnog zatvora u BiH podržat će rad drugih pravosudnih institucija, osigurati siguran smještaj zatvorenika i doprinijeti poboljšanju sigurnosti i percepcije građana o radu pravosudnog sistema u BiH.\n„Zatvor visoke sigurnosti koji se pridržava zatvorskih pravila i standarda Evropske unije rezultat je napornog rada. Dugo su zatvorenici bili smješteni u prenapučenim i zastarjelim entitetskim objektima koji nisu primjereni za siguran boravak i rehabilitaciju. Državni zatvor bi trebao pomoći riješiti ozbiljna pitanja koja opterećuju pravosudni sistem Bosne i Hercegovine, poboljšati međunarodni ugled zemlje i povećati povjerenje građana u pravosuđe,” istakao je Johan Norqvist, prvi sekretar Ambasade Švedske u Bosni i Hercegovini.\nEvropska unija je osigurala 9.15 miliona eura iz IPA fondova i 2.5 miliona eura iz Investicijskog okvira za Zapadni Balkan (WBIF). Preostala sredstva za završetak projekta osigurale su Švedska (2,1 milion eura), SAD (0,2 miliona eura) i Bosna i Hercegovina (6,4 miliona eura). Dodatnih 19,2 miliona eura finansirano je kreditom Razvojne banke Vijeća Europe.\nEU finansira izgradnju državnog zatvora visoke sigurnosti u Bosni i Hercegovini\nObraćanje ambasadora Wigemarka na predstavljanju projekta izgradnje državnog zatvora visoke sigurnosti


Božidar Dakić, direktor Republičkog zavoda za socijalnu zaštitu – ISPevergrin\nCategory Archives: Božidar Dakić, direktor Republičkog zavoda za socijalnu zaštitu\nBožidar Dakić, direktor Repubičkog zavoda za socijalnu zaštitu\nIzvod iz zaključaka Regionalne konferencije\n„Unapređenje ljudskih resursa u sistemu socijalne i dečje zaštite“\n( kompletni zaključci dostupni su na linku : https://we.tl/t-y55NZX8lES )\nDogovor o zajedničkoj grupi definicija ljudskih resursa u socijalnoj zaštiti i saradnika u povezanim službama u region ECA\nKada je reč o definicijama ljudskih resursa u socijalnoj zaštiti, postoji značajan nivo usaglašenosti na nivou regiona, kao i usklađenosti sa definicijama predloženim u Pozivu na akciju\nDelotvorno dugoročno planiranje ljudskih resursa u socijalnoj zaštiti i usklađivanje funkcija, procesa, kompetencija i kvalifikacija\nJasno definisati ciljeve svih segmenata socijalne zaštite, sa fokusom na različite aspekte dobrobiti korisnika, naročito dece i mladih, a zatim identifikovati zadatke, uloge i kompetencije profesionalaca koje moraju uključiti specifična znanja i veštine, kao i neophodan broj stručnjaka.\nRedefinisati sadržaj stručnih poslova u socijalnoj zaštiti u skladu sa međunarodnim standardima, kao i poslove koje obavljaju paraprofesionalci i drugi saradnici u neposrednom radu sa korisnicima u socijalnoj zaštiti, što uključuje analizu, klasifikaciju, oblikovanje sadržaja i utvrđivanje potrebnih kompetencija.\nUnaprediti saradnju i koordinaciju ljudskih resursa angažovanih na poslovima istraživanja, kreiranja socijalnih politika i prakse socijalnog rada.\nPripremiti i edukovati sve aktere za implementaciju zakonskih rešenja u praksi, kako bi se razvili potrebni preduslovi za njihovu punu i uspešnu primenu.\nRazviti usklađeno i kontinuirano dugoročno, srednjoročno i krakoročno planiranje na svim nivoimas sistema socijalne zaštite, kako bi se povećali efektivnost i efikasnost ljudskih resursa.\nOperacionalzovati adekvatnu geografsku raspoređenost i zastupljenost ljudskih resursa, sa ciljem uspostavljanja i održivosti potrebnih usluga socijalne zaštite u svim sredinama.\n3.Razvijanje kompetencija ljudskih resursa u socijalnoj zaštiti\nPlanski, kontinuirano i na osnovu identifikovanih potreba, razvijati kompetencije zaposlenih u sistemu socijalne zaštite, i to na više nivoa: za određene pozicije, za specifične problemske oblasti, kao i za konkretnog profesionalca.\nPodržati raznovrsne načine stručnog usavršavanja (akreditovane programe obuke, mentorstvo, couching, stručnu praksu, pripravništvo…) i sprovoditi evaluaciju njihove delotvornosti na razvijanje nedostajućih znanja i veština.\nOsnažiti kapacitete i ulogu strukovnih udruženja u procesu stručnog usavršavanja.\nUnaprediti praksu redovnog godišnjeg planiranja stručnog usavršavanja u organizacijama socijalne zaštite.\nUspostaviti, odnosno unaprediti kako internu, tako i eksternu superviziju u celokupnom sistemu socijalne zaštite.\nOsnažiti paraprofesionalce (lične pratioce, personalne asistente, hranitelje itd), jasnije definisati njihove uloge i odgovornosti i intenzivnije raditi na razvoju njihovih kompetencija, uz kontinuiranu i adekvatnu obuku.\nDalje raditi na standardizaciji obrazovanja i na participativnosti samog procesa standardizacije, kao i na uspostavljanju regionalne saradnje u ovoj oblasti.\nUnaprediti kvalitet nastave i modernizovati postojeće studijske programe u obrazovnim ustanovama, u skladu sa međunarodnim standardima i primerima dobre nastavne prakse.\nPovezati ustanove i departmane koji školuju studente srodnih zanimanja (psiholog, pedagog), kako bi dobili potrebna znanja iz oblasti socijalnog rada i zaštite dece.\nUnaprediti kompetencije za prepoznavanje rizika i blagovremeno reagovanje zaštitnog sistema – razvijati mehanizme preventivnog delovanja i modele podrške pojedincima i porodicama u riziku.\nOjačati kompetencije za procenu i praćenje efekata primenjnih mera i usluga na decu i porodice, kroz razradu i reviziju instrumenata za procenu, planiranje i evaluaciju uspešnosti rada sa porodicom i za prepoznavanje promena kod porodice/deteta.\nRazviti kompetencije za razumevanje trauma i rad sa traumom, smanjenje sekundarne viktimizacije porodica i podsticanje posttraumatskog rasta porodice i dece sa kojima rade.\nUnaprediti kompetencije zaposlenih u sistemu socijalne zaštite za primenu tehnoloških inovacija, radi postizanja veće efikasnosti i delotvornosti.\nPodrška ljudskim resursima u socijalnoj zaštiti\nUskladiti izdvajanja iz javnih sredstava sa utvrđenim potrebama u oblasti obrazovanja i zapošljavanja ljudskih resursa u socijalnoj zaštiti.\nOčuvati potencijal i sposobnost radnika u socijalnoj zaštiti za dugoročno pružanje usluga, kroz smanjenje rizika od vikarijske traumatizacije i sagorevanja na poslu.\nPojačati vidljivost i značaj profesije socijalnog rada, kao i drugih profesija angažovanih u socijalnoj zaštiti, kroz isticanje primera dobre prakse i transparentnu komunikaciju na svim nivoima.\n5.Razvoj saradnika u drugim povezanim službama\nUspostaviti različite modele angažovanja multidisciplinarnih timova i unaprediti intersektorsku saradnju u radu sa decom i porodicama, naročito sa sudstvom, obrazovanjem i zdravstvenim sistemom.\nStandardizovati stručne postupke kroz razvijanje instrumenata, u cilju lakše komunikacije sa predstavnicima drugih sistema i veće uverljivosti priloženog mišljenja.\nOmogućiti zajedničko stručno usavršavanje profesionalaca iz različitih sektora, kako bi se razvio integrisani pristup i usklađeno pružanje podrške kroz istovremeno korišćenje različitih servisa.\nUspostasviti princip partnerstva na svim nivoima (individualnim i institucionalnim) koji će doprineti usklađivanju vrednosti i uverenja svih uključenih aktera kada je reč o najboljem interesu korisnika.\nBožidar Dakić, direktor Republičkog zavoda za socijalnu zaštitu\nRegionalni sastanak u Tirani za poslenike socijalne politike i socijalne zaštite\nBožidar Dakić, direktor Republičkog zavoda informisao je učesnike o regionalnom sastanku u Tirani na kojem je održana diskusija na temu “Da li je moguća država blagostanja na Zapadnom Balkanu”.


Vreme 1396 - Intervju – Marijana Cvetkovic, osnivacica i menadzerka Stanice : Prisutni a neprimetni -->\n"Želimo prostor za savremeni ples, sistemsku podršku radu plesnih organizacija, da se čuje naše mišljenje kada se odlučuje o plesu i da se nezavisna umetnička scena konačno prihvati kao relevantan i stručan faktor u kulturnoj politici Srbije"\nNa Bitef Polifoniji premijerno je prikazana plesna predstava Scarpe, u izvođenju Stanice, Servisa za savremeni ples (koncept i koreografija Jovana Rakić, dramaturgija Marko Pejović). Prošle godine, Staničina predstava Samo moje bila je deo glavnog Bitefovog programa. Uzastopno prisustvo Stanice na Bitefu govori o kvalitetu naše savremene plesne scene, ali i skreće pažnju na njenu poziciju u našoj kulturi. Ova druga tema bila je povod razgovora koji sledi.\n"VREME": Scarpe je istraživačko-kreativni projekat o odnosu ljudskog tela i kulturoloških referenci, socijalnim odnosima i potrebama. Koje teme zanimaju Stanicu?\nMARIJANA CVETKOVIĆ: Umetničke i teorijske radove naših programa povezuje kritička pozicija autora i njihovog dela, svest o vremenu i mestu u kojima rade, i koje i sami oblikuju. Ovo se odnosi i na način rada naše organizacije koja je više mreža nego neka okamenjena struktura, više je sistem odnosa među različitim ljudima nego hijerarhija pozicija i uloga. I to utiče na način proizvodnje sadržaja: naš je princip da oblici i načini produkcije svakog rada, umetničkog, teorijskog, svakog događaja i programa moraju da odslikavaju uslove u kojima svako od nas pojedinačno ili svi zajedno radimo. Drugim rečima, ne želimo da proizvodimo gala događaje, lažne spektakle i lepe radove ako su naši uslovi rada nestabilni do te mere da ne znamo da li ćemo sledećeg meseca uopšte moći da se bavimo istim poslom.\nKoliko je savremena plesna scena kod nas prihvaćena?\nTeško je danas predstaviti širokoj publici rad koji nije spektakl, koji nije skandal, a koji je kritički, eksperimentalan, dugoročan, edukativan, koji propituje i svesno zaobilazi dominantne načine produkcije i predstavljanja. U medijima i institucijama kulture se sve gore navedeno direktno ili indirektno izbegava zato što kulturna politika promoviše ili tradicionalističke, retrogradne i "patriotske" sadržaje ili, pak, populističke, lake teme koje neće ostaviti nikakvog prostora za postavljanje neugodnih, uznemiravajućih i nekontrolisanih pitanja. Iz te kulturne proističe i medijska politika, pa i ona po istim kriterijumima bira šta će biti proglašeno kulturom. U institucijama u kojima bi trebalo da imamo obilje novih umetničkih praksi, toga nema ni u tragovima. Upravo zato šira publika nema gde da to vidi i da se zainteresuje.\nImajući u vidu vaše učešće u brojnim međunarodnim projektima, stiče se utisak da Stanica ima veći ugled van zemlje nego u Srbiji. Na kojim projektima trenutno radite?\nNaše se aktivnosti uglavnom dešavaju u Beogradu, ali je odjek toga veći negde van. Mi podstičemo razvoj i rad umetnika odavde, često angažujući svoja partnerstva, saradnike i institucije sa kojima radimo širom sveta, mreže čiji smo osnivači ili samo članovi. To je veoma dragocen proces koje bi svaka kulturna sredina mogla da poželi, naročito kada posmatramo neke relativno mlade oblasti kakav je kod nas savremeni ples. Ipak, to ovde nije slučaj – ignorisano je naše znanje koje bi moglo da posluži mnogima. S tim je povezan i fenomen odliva mozgova: izuzetni umetnici i teoretičari odlaze jer ovde nemaju uslova za rad, a belom svetu vode institucije, predaju na prestižnim školama i univerzitetima, stvaraju važna dela koja ovde nema ko da prepozna. Baš zbog svega ovoga pokrećemo kampanju Napravite prostor za ples! čiji će ključni događaj biti međunarodna konferencija pod nazivom Nomad Dance Advocates. To je skup koji organizujemo 20. i 21. oktobra u kulturnom centru Magacin sa svojom regionalnom mrežom Nomad Dance Academy. Okupljamo više od stotinu umetnika, plesnih teoretičara, producenata i stručnjaka, ali i političara, donosilaca odluka i stručnjaka za kulturne politike. Nadamo se da će doći i neko iz Sekretarijata za kulturu Beograda i našeg Ministarstva kulture i informisanja. Želimo da, nakon 12 godina rada, okupimo sve aktere savremene plesne scene i zajedno predložimo mere za konačno uspostavljanje sistema koji će moći da podrži i dalje ohrabri razvoj ovog dinamičnog umetničkog polja. Želimo prostor za savremeni ples, sistemsku podršku radu plesnih organizacija, da se čuje naše mišljenje kada se odlučuje o plesu i da se nezavisna umetnička scena konačno prihvati kao relevantan i stručan faktor u kulturnoj politici Srbije.\nS tim u vezi je i vaš regionalni projekat "Generator"…\nTo je projekat koji smo započeli pre četiri godine sa željom da svoja iskustva primenimo u radu sa decom. Napravili smo platformu koja nudi resurse za produkciju novih plesnih predstava za decu, za obrazovanje i profesionalni razvoj vaspitača, uvođenje savremenog plesa u škole i slično. Proizveli smo izuzetno vredne priručnike za vaspitače koji im daju mogućnosti da ples i pozorište koriste u svakodnevnom radu sa decom. A za zimu spremamo nove materijale koji će ući u škole, među tinejdžere, i pomoći im da otkriju savremeni ples, ali i poreklo i originalno značenje mnogih urbanih plesova koje oni poznaju samo kroz popularnu muziku ili kulturu. Za nas su to načini promocije i afirmacije savremenog plesa i savremene umetnosti.\nKako aktuelni Nacrt Strategije razvoja kulture Srbije vidi savremenu plesnu scenu?\nSavremeni ples je gotovo nevidljiv u Nacrtu Strategije, nazire se ponegde iza termina "umetnička igra", a budućnost koja mu se predviđa je dosta mutna i ne mnogo drugačija od sadašnjosti. Ovo, nažalost, važi i za kulturu u celini – jer ovaj dokument ne pokušava da projektuje budućnost – što bi se od jedne strategije razvoja moralo dobiti, već nas zakucava u sadašnjost ili, mestimično, vraća u davnu prošlost. A drugačije i ne može biti ako razumemo da su Nacrt koji je predat javnosti pisali oni koji o plesu, kao i o mnogo drugih tema, ne znaju mnogo.\nZato se mi zalažemo za participativni rad na tako važnom dokumentu, zalažemo se za to da se konačno i praktično prihvati princip da se za strateške i dugoročne poteze u jednoj oblasti uvek moraju pitati oni koji u toj oblasti rade – ne kroz neka reprezentativna udruženja (koja uglavnom više nemaju takav karakter), već direktno i bez posrednika. U polju savremenog plesa ima dovoljno izuzetno stručnog znanja, međunarodnog iskustva i dragocenih resursa u vidu partnerstava širom sveta – to je naša snaga i argument kojim se predstavljamo kao partner u strateški važnim procesima kakva je strategija razvoja. Želimo da javni i kolektivni interesi budu iznad ličnog i privatnog.\nNIJE BITNO KO SMO I ODAKLE SMO: Detalj sa festivala\nŠta ćemo sa budućnošću\nOvogodišnja Bitef Polifonija, prateći program Bitefa, završena je onako kako je počeo njegov glavni program: predstavom od 24 časa Ljubav, hleb i priče. Bio je to ujedno i centralni događaj međunarodnog festivala ExploreZ koji u okviru evropskog projekta Caravan Next organizuje ZID teatar – Centar za umetnost i pozorište zajednice iz Amsterdama. Ovo treće izdanje festivala (25. septembar – 1. oktobar) realizovano je u saradnji sa POD teatrom iz Beograda i Bitef Polifonijom.\nDvadesetčetvoročasovni program je otvoren porukom "Nije bitno ko smo i odakle smo".\nPrema rečima Sema Bakera, profesionalnog glumca iz Holandije i jednog od osnivača ZID teatra, u ovo podudaranje u trajanju njihove predstave sa Olimpom Jana Fabra puka je slučajnost. "Koncept dvadesetčetvoročasovnih predstava postaje popularan u Holandiji, te smo se odlučili da se ove godine upustimo u eksperiment i osmislimo sekvencu sa dramskim, koncertnim i ritualnim elementima", rekao je Baker za "Vreme".\nKarolina Spaić, umetnička direktorka ZID teatra, ispričala je da su ovogodišnji performansi kombinacija teksta i ličnih iskaza, balkanske muzike i inostranih zvukova, sa ritualima iz različitih kultura. "Naše pozorište se nalazi u multinacionalnom delu Amsterdama, a u njemu rade glumci, muzičari i igrači – i profesionalni, i naturščici. Osnovno pitanje koje postavljamo je kako spojiti umetnost i običnog čoveka. Mi verujemo da se umetnost menja i sve više približava svim ljudima, jer svi mogu da doprinesu i u njoj učestvuju. To znači rušenje barijera – kulturoloških i ličnih."\nProgram je otvorila prezentacija Oči glumca i svet koji se brzo menja Sema Bakera, za kojom su usledile predstava Ljubav sada ZID teatra, pozorišni koncert Hleb i pesme u koizvedbi ZID i POD teatra, performansi Kako sam, takođe, postala rasista a da nisam shvatila, koju je izvela Andrada Marija Simo i Intima Porodice bistrih potoka. Baker objašnjava da, osim spajanja profesionalnog i amaterskog pozorišta, važan element procesa jeste poziv publici da učestvuje. "Na taj način, a naročito kroz ohrabrivanje da se ispričaju lične priče, rušimo zidove između ljudi koji žive zatvoreni u svoje stanove, profesije i društvene grupe", kaže Baker.\n"Upravo zbog toga je važan performans Doručak i priče sa komšilukom, koji je zatvorio ovaj dvadesetčetvoročasovni program i festival", dodaje Tatjana Pajović iz POD teatra. "Takva specifična vrsta utiska, gde spajamo fizičku i duševnu hranu, treba da nas podseti da čovek nije na zemlji samo da bi jeo hleb, da bi teško živeo i radio, već da ima još ponešto u nama, što treba da se nahrani."\nKroz ovo eksperimentalno festivalsko iskustvo, pod sloganom "Šta ćemo sa budućnošću?" upućen je poziv da se promišljaju novi načini na koje umetnost može doprineti oblikovanju budućnosti sveta, u kojem bi humanistička perspektiva imala centralno mesto.\nfoto: maria moeales